**CONTRACT DE DELEGARE A GESTIUNII SERVICIILOR PUBLICE DE ALIMENTARE CU APĂ ȘI DE CANALIZARE**

**DISPOZIȚII SPECIALE - PARTEA DE APĂ**

**Document semnat la data de .........2024**

**CUPRINS**

[**TITLUL I – SCOPUL SI ARIA** 3](#_Toc159509233)

[**Articolul 1 - Scopul** 3](#_Toc159509234)

[**Articolul 2 - Definiții** 3](#_Toc159509235)

[**Articolul 3 — Aria delegării** 3](#_Toc159509236)

[**Articolul 4 — Perimetrul de Distribuție a Apei** 3](#_Toc159509237)

[**TITLUL II - FURNIZAREA SERVICIULUI** 4](#_Toc159509238)

[**Articolul 5 — Definiția rețelelor de apă potabilă** 4](#_Toc159509239)

[**Articolul 6 — Reamplasarea rețelei** 4](#_Toc159509240)

[**Articolul 7 — Protecția instalațiilor de apă potabilă** 5](#_Toc159509241)

[**Articolul 8 — Caracteristicile alimentării cu apă potabilă** 5](#_Toc159509242)

[**Articolul 9 — Branșamentele** 6](#_Toc159509243)

[**Articolul 10 – Contoarele de branșament** 7](#_Toc159509244)

[**Articolul 11 — Verificarea Contoarelor** 7](#_Toc159509245)

[**Articolul 12 — Instalațiile Interioare** 8](#_Toc159509246)

[**Articolul 13 - Instalații destinate uzului public** 9](#_Toc159509247)

[**Articolul 14 - Inspectarea Instalațiilor Interioare** 9](#_Toc159509248)

[**Articolul 15 - Rețelele aflate sub drumurile publice** 10](#_Toc159509249)

[**Articolul 16 – Managementul nămolurilor** 10](#_Toc159509250)

[**TITLUL III - PRETUL** 10](#_Toc159509251)

[**Articolul 17 — Reguli** 10](#_Toc159509252)

[**TITLUL IV - CALITATEA SERVICIULUI FURNIZAT UTILIZATORILOR** 11](#_Toc159509253)

[**Articolul 18 — Standardele de alimentare** 11](#_Toc159509254)

[**Articolul 19 - Întreruperile Serviciului** 11](#_Toc159509255)

[**Articolul 20 — Termenele Serviciului** 11](#_Toc159509256)

[**ANEXE** 12](#_Toc159509257)

[**ANEXA 1 - TERMENELE SERVICIULUI DE ALIMENTARE CU APĂ** 13](#_Toc159509258)

# **TITLUL I – SCOPUL SI ARIA**

### **Articolul 1 - Scopul**

1.1 Prezentele Dispoziții Speciale — Partea de Apă prevăd condițiile pentru aplicarea Contractului de Delegare în ceea ce privește Serviciile de alimentare cu apă.

### **Articolul 2 - Definiții**

„Apa Potabila” înseamnă apa care îndeplinește indicatorii de potabilitate prevăzuți de legislația în vigoare.

„ Branșament ” - este definit în art. 1 al Dispozițiilor Generale ale Contractului de Delegare.

„Punctul de Delimitare a Instalațiilor de Alimentare cu Apă dintre Operator și Utilizator” - este definit în art. 1 al Dispozițiilor Generale ale Contractului de Delegare.

„Sistemul de Contorizare și de Control” — desemnează instalațiile constituite din contoare, accesoriile acestora și dispozitivele aflate în legătură cu ele.

### **Articolul 3 — Aria delegării**

3.1 Aria delegării este definită în articolul 7 al Dispozițiilor Generale ale Contractului de Delegare și descrisă în articolul 4 din Dispozițiile Speciale — Partea Comună. Autoritatea Deleganta este obligat să furnizeze Operatorului toate informațiile topografice în termen de 6 (șase) luni de la Data Intrării în Vigoare, cu localizarea tuturor Zonelor Urbane expres indicate în anexele 1a si 1b la Dispozițiile Speciale — Partea Comună.

### **Articolul 4 — Perimetrul de Distribuție a Apei**

4.1 Perimetrul de Distribuție a Apei desemnează limita rețelei(lor) de apă potabilă a(le) fiecărei Zone Urbane și, prin extensie, toate suprafețele incluse între aceste limite. Acesta se va întinde până la o distanță de pana la 100 (o sută) de metri calculați in orice direcție de la oricare punct al rețelei(lelor) de apă potabilă.

4.2 Perimetrele de Distribuție a Apei sunt extinse în mod regulat prin acordul Operatorului cu Autoritatea Deleganta, anticipând dezvoltarea noilor zone urbane și industriale și pentru a permite Operatorului să își atingă obiectivele Serviciului.

# **TITLUL II - FURNIZAREA SERVICIULUI**

### **Articolul 5 — Definiția rețelelor de apă potabilă**

5.1 Sistemul public de alimentare cu apă potabila cuprinde ansamblul construcțiilor și terenurilor, instalațiilor tehnologice, echipamentelor funcționale și dotărilor specifice, prin care se realizează serviciul public de alimentare cu apă potabilă. Sistemul public de alimentare cu apă potabilă cuprinde de regulă următoarele componente:

a) captări;

b) aducțiuni;

c) stații de tratare a apei brute;

d) stații de pompare, cu sau fără hidrofor;

e) rezervoare pentru înmagazinarea apei potabile;

f) rețele de distribuție;

g) branșamente până la punctul de delimitare;

5.2 Rețeaua publică de alimentare cu apă este definită în art. 1 din Dispozițiile Generale ale prezentului Contract.

5.3. Apa nefacturată

Operatorul, ca o parte a planului său de investiții, va identifica și va finanța un program de reducere a pierderilor, inclusiv orice echipament necesar a fi achiziționat in acest scop. Echipamentul de specialitate poate fi considerat o resursă principală. Măsurile luate în acest sens vor fi incluse în evaluarea performanței Operatorului pe durata Contractului de Delegare.

### **Articolul 6 — Reamplasarea rețelei**

6.1 Reamplasările rețelelor de apă potabilă necesare atingerii unei cerințe legate de Serviciu din partea unei administrații sau comunități sunt executate de Operator pe cheltuiala solicitantului.

6.2 Reamplasările rețelelor de apă potabilă necesare atingerii unei cereri legate de Serviciu din partea unei persoane fizice sunt și executate de Operator pe cheltuiala solicitantului.

6.3 In situația în care Operatorul este obligat printr-o hotărâre judecătorească să mute o rețea, Autoritatea Deleganta respectiv UAT in proprietatea căreia/cărora se afla rețeaua, va/vor suporta cheltuielile pe care le implică mutarea respectivei rețele.

### **Articolul 7 — Protecția instalațiilor de apă potabilă**

7.1 Operatorul va actualiza toate informațiile tehnice privind instalațiile de apă potabilă și lucrările aferente prevăzute în articolul 5 din Dispozițiile Speciale — Partea Comună.

7.2 Instalațiile de producție, transport și alimentare cu apă potabilă sunt bunuri Publice. Acestea sunt inalienabile, imprescriptibile, insesizabile și protejate, conform prevederilor legale, împotriva daunelor de orice natură.

7.3 Când o autoritate administrativă sau o persoană fizică ori juridică intenționează să execute lucrări de excavație sau alte lucrări în proximitatea oricărei componente a unui sistem trebuie să respecte prevederile legale în vigoare. Acesta trebuie să obțină, mai ales, acordul prealabil scris al Operatorului. Costurile măsurilor de protecție rezonabile luate de Operator vor fi suportate de persoana care execută lucrările respective.

7.4 Este interzis oricărei persoane să intre fără acordul Operatorului, sub orice pretext, în interiorul clădirilor și șantierelor aferente sau asociate Serviciului de apă, să lase în interior animale, să folosească sau să deterioreze instalațiile sau să arunce gunoaie în preajmă.

7.5 Orice daună adusă acestor instalații sau lucrări, în general orice prejudiciu sau tentativă de a aduce atingere integrității lor materiale sau funcționalității lor se pedepsește conform legii.

7.6 Împreună cu Autoritatea Deleganta, Operatorul va stabili, după necesități, perimetre de protecție împrejurul acestor instalații care fac parte din procesele de producție, transport și alimentare cu apă potabilă.

### **Articolul 8 — Caracteristicile alimentării cu apă potabilă**

8.1 Cantitatea

Operatorul se angajează să furnizeze întreaga cantitate de apă potabilă care să satisfacă nevoile de apă potabilă în sectorul public și privat în acele localități unde îi este delegata alimentarea cu apă potabilă.

8.2 Presiunea

Presiunea minimă a apei potabile în condiții normale de funcționare, cu excepția situațiilor când sunt deschiși hidranții de alimentare cu apă sau de incendiu sunt deschiși, va fi de 1 kg/cm la punctul de alimentare situat în aval fată de uzina secundară folosită de Operator,

În situațiile în care la etaje diferite ale unei clădiri apa potabilă nu poate fi furnizată în condiții normale la presiunea minimă mai sus menționată, o stație de hidrofor individuală va fi instalată pe cheltuiala solicitantului, care devine proprietarul acesteia și îi va asigura întreținerea, garanțiile și funcționarea.

Presiunea maximă a apei potabile, în condiții normale de funcționare a Serviciului, va fi de 6 kg/cm Ia orice Punct de Alimentare.

Operatorul este responsabil pentru pagubele potențiale ce ar rezulta din variațiile presiunii hidraulice peste limitele permise, dacă se poate dovedi legătura de cauzalitate între deficiențele în alimentarea cu apă și prejudiciu. În acest sens le revine Utilizatorilor să ia precauțiile împotriva acestui fenomen prin instalarea de dispozitive corespunzătoare de protecție (cum ar fi aparate de reducere a presiunii; dispozitive pentru prevenirea loviturilor provocate de forța hidraulică și așa mai departe).

8.3 Calitatea apei

Apa furnizată trebuie să fie potabilă și să respecte întotdeauna standardele prevăzute de normele legale și reglementare române în vigoare.

Răspunderea Operatorului în ceea ce privește calitatea apei este limitată la nivelul Punctul de Delimitare a Instalațiilor de Alimentare cu Apă dintre Operator și Utilizator. Le revine Utilizatorilor să efectueze și să întrețină Instalațiile lor Interioare astfel încât să nu se producă nici o degradare a calității apei.

Operatorul va monitoriza calitatea apei potabile conform legislației in vigoare si prevederilor contractului de delegare.

Operatorul este întotdeauna răspunzător pentru prejudiciile aduse utilizatorilor care ar rezulta din calitatea redusă a apei Furnizate, având dreptul de regres împotriva persoanelor răspunzătoare de eventuala poluare, dacă este cazul.

8.4 Debitul

Debitul de apă furnizată este prevăzut în contractul de furnizare/ prestare a serviciului de alimentare cu apa si canalizare.

Debitul poate fi Întrerupt datorită lucrărilor sau incidentelor legate de rețelele publice.

### **Articolul 9 — Branșamentele**

9.1 Un Branșament deservește un singur Utilizator. În cazuri bine justificate și atunci când condițiile tehnice nu permit altă soluție se poate admite alimentarea mai multor utilizatori prin același branșament.

9.2 Branșamentele sunt montate de Operator sau supervizate de Operator. Costurile montării sunt suportate fie de OR conform BVC aprobat, fie de Autoritatea Deleganta din bugetul propriu al fiecărui UAT responsabil, fie de utilizator, care va avea obligația predării către UAT a bunului respectiv, după execuția acestuia. Cheltuielile aferente se plătesc înainte de începerea lucrărilor. Orice cheltuieli legate de înlocuirea/schimbarea unui Branșament datorită creșterii nevoilor cad în sarcina Utilizatorului.

9.3 Branșamentele fac parte din bunurile încredințate Operatorului de către Autoritatea Deleganta. Reparațiile necesare ca urmare a intervenției utilizatorilor, modificările sau deplasările survenite la cererea utilizatorului, vor fi plătite de către acesta.

9.4 În interiorul Perimetrului de Distribuție a Apei, finanțarea execuției branșamentelor noi se va asigura de către Operator prin bugetul propriu, in limita unei sume anuale aprobate, sau din fonduri puse la dispoziție de către Autoritatea Deleganta.

In situația in care suma aprobata pentru finanțarea branșamentelor (Operator sau Autoritate Deleganta) este consumata, atunci finanțarea branșamentelor se poate realiza de către utilizatori, din fondurile proprii ale acestora.

9.5 În afara Perimetrului de Distribuție a Apei, lucrările de extindere si consolidare pentru branșamente, precum si noile branșamente vor fi finanțate de Utilizatorul care a solicitat branșarea, in condițiile tehnice impuse de OR.

9.6 La solicitarea utilizatorului, se va finanța un singur branșament nou.

9.7Toate cheltuielile conexe execuției branșamentului (aviz, proiect, alte costuri si taxe solicitate de UAT, etc.) vor fi suportate integral de către Utilizator.

### **Articolul 10 – Contoarele de branșament**

* 1. Exploatarea, întreținerea, repararea și verificarea metrologică a contoarelor de branșament sunt în sarcina exclusivă a Operatorului și vor fi realizate cu respectarea normelor si instrucțiunilor de metrologie legală. Costurile pe care le implică realizarea acestor operațiuni se regăsesc în structura prețului serviciului prestat. Excepție fac situațiile în care deteriorarea contoarelor de apă, în orice mod, s-a produs din vina utilizatorului, acestuia revenindu-i costul sistemelor deteriorate și al lucrărilor de înlocuire.
  2. În vederea unei bune exploatări, utilizatorul are obligația să se preocupe de asigurarea integrității contoarelor de branșament și să asigure în permanență personalului distribuitorului accesul la contorul de apă pentru toate operațiunile necesare (citiri index, verificări, înlocuiri, întreținere, etc.). De asemenea, utilizatorul are obligația să asigure în permanență curățenia în căminul de branșament sau incinta în care este montat contorul de apă și să mențină accesul liber la acesta.  Accesul la contorul de apă trebuie să se facă în condiții de securitate și de igienă.
  3. Contoarele de branșament vor fi achiziționate numai însoțite de documente care să ateste legalitatea introducerii pe piață și legalitatea punerii lor în funcțiune.

10.4 Operatorul poate, fără îndeplinirea vreunor formalități și fără a limita dreptul la acțiune în justiție, să întrerupă alimentarea cu apă potabilă de îndată ce descoperă că a fost adusă o modificare la aparatele și accesoriile contoarelor de branșament de care este responsabil Utilizatorul sau dacă Utilizatorul îi împiedică accesul reprezentanților Operatorului la Contoarele sale.

10.5 In cazul în care Contorul de branșament este blocat, ilizibil sau inaccesibil, Operatorul va estima consumul Utilizatorului luând ca referință consumurile înregistrate în lunile precedente în conformitate cu prevederile Regulamentului Serviciilor.

10.6 Operatorul poate înlocui un Contor de branșament pe cheltuiala sa dacă se constata o diferență semnificativă între consumul efectiv și debitul indicat în avizul de branșare/racordare și utilizare a Serviciului, pe baza evaluării unui istoric al consumurilor anterioare de minimum 12 luni.

### **Articolul 11 — Verificarea Contoarelor**

11.1 Contoarele de branșament vor fi verificate de Operator cu o frecvență conformă reglementărilor Biroului Român de Metrologie Legală sau ori de câte ori consideră că este necesar.

11.2 În cazul verificărilor făcute la cererea utilizatorului, acesta va trebui sa suporte cheltuielile ocazionate de verificare, dacă se dovedește că, contorul de apă înregistrează corect sau dacă înregistrează în favoarea utilizatorului. În cazul în care contorul de apă nu funcționează corect, înregistrând în favoarea operatorului, cheltuielile vor fi suportate de acesta. Dacă utilizatorul contestă rezultatele verificării, el are dreptul să solicite o expertiză la Serviciul Județean de Metrologie. Cheltuielile de expertiză le va suporta utilizatorul dacă reclamația sa a fost neîntemeiată. În caz contrar, cheltuielile revin operatorului.

11.3 Orice violare a sigiliilor, precum și orice faptă care are ca scop sau ca rezultat consumul de apă potabilă peste cantitățile înregistrate de contor sau modificarea indicațiilor contorului vor da dreptul la o acțiune în despăgubiri prin orice mijloace legitime, fără a fi limitat dreptul Operatorului de a întreprinde acțiunile legale și de înceta de îndată furnizarea apei potabile, fără îndeplinirea altor formalități. Cheltuielile pentru verificarea metrologică a contorului de apă și întreruperea alimentării cu apă potabilă și redeschiderea alimentării vor fi plătite de Utilizator.

11.4 În situația în care verificarea, indiferent cine a solicitat-o, scoate la iveală un defect de contorizare, indiferent în prejudiciul cărei părți, care are ca rezultat nereflectarea realității in facturi, sumele facturate vor fi regularizate până la concurența deficitului și luând în considerare constatările înregistrate, precum și, eventual, prin la perioade comparabile, anterioare sau ulterioare celor în legătură cu care s-a constatat deficitul. Orice litigiu referitor la compensație care nu poate fi soluționat pe cale amiabilă va fi dedus judecății în fata instanței competente. În acest caz Operatorul nu poate întrerupe alimentarea cu apă potabilă.

### **Articolul 12 — Instalațiile Interioare**

12.1 Instalațiile Interioare, care prin definiție sunt situate în avalul Punctului de Delimitare a Instalațiilor de Alimentare cu Apă dintre Operator și Utilizator, nu fac parte din rețelele publice de alimentare. Ele sunt realizate, exploatate și întreținute pe cheltuiala și prin grija proprietarului sau Utilizatorului, conform standardelor și normelor tehnice aplicabile.

12.2 Instalarea și întreținerea Instalațiilor Interioare sunt efectuate astfel încât să se evite orice problemă în funcționarea serviciului public, să se prevină orice posibilă comunicare cu rețelele de apă uzată sau pluvială și să se prevină utilizarea ilicită și frauduloasă a apei potabile.

12.3 Utilizatorul nu poate instala nici un fel de mijloc de producție autonomă a apei potabile, printr-un puț sau un orificiu special, fără respectarea condițiilor tehnice specifice stabilite de Operator și fără obținerea autorizației din partea Autorității Delegante în Forma cerută de lege.

Instalațiile Interioare pot cuprinde aparate de pompare din rețele, cu condiția ca aceste aparate să respecte regulile stabilite de Operator și să fie puse în funcțiune de acord cu acesta.

12.4 Nu vor exista interconectări de nici un fel intre instalațiile interioare de apa ale unui utilizator care se alimentează din rețeaua publica si instalațiile alimentate de o sursa proprie de apa . Orice instalație care constituie un pericol sau un inconvenient pentru funcționarea normală a Sistemului public de alimentare cu apă, fie va fi remediată imediat de utilizator, fie Operatorul va suspenda furnizarea serviciului către utilizator pana la remedierea situației.

12.5 Operatorul este îndreptățit să ceară Utilizatorilor să respecte standardele și normativele în vigoare.

### **Articolul 13 - Instalații destinate uzului public**

13.1 Instalațiile de alimentare cu apă potabilă pentru uz public - precum hidranții sau cișmelele publice sunt considerate în cuprinsul Dispozițiilor Speciale Partea de Apă ca fiind Instalații Interioare.

Consumul înregistrat de contoarele montate la hidranți si cișmelele publice se suporta de către Autoritatea Delegantă, respectiv UAT proprietara a instalațiilor de alimentare cu apă potabilă pentru uz public.

13.2 Tipologia Punctelor de Delimitare a Instalațiilor de Alimentare cu Apă dintre Operator și Utilizator va fi aprobată de Operator. Acestea sunt echipate cu contoare, iar construcția și întreținerea lor sunt responsabilitatea Localităților. Alimentarea de la Punctele de Delimitare a Instalațiilor de Alimentare cu Apă dintre Operator și Utilizator este permisă doar pentru uz menajer. Operatorul este îndreptățit să întrerupă furnizarea prin Punctele de Delimitare a Instalațiilor de Alimentare cu Apă dintre Operator și Utilizator, dacă exploatarea lor se descoperă a fi defectuoasă.

13.3 Operațiile de deschidere a hidranților sunt executate cu respectarea unui grafic stabilit de comun acord între Operator și autoritățile implicate.

### **Articolul 14 - Inspectarea Instalațiilor Interioare**

14.1 Apa potabilă este furnizată Utilizatorilor numai dacă aceștia respectă prevederile contractului de furnizare/ prestare a serviciului de alimentare cu apa si canalizare si a Regulamentului Serviciului.

14.2 După punerea sub presiune a Instalațiilor Interioare, Operatorul poate în orice moment să ceară inspecții la orice Utilizator. Un astfel de control are drept scop verificarea stării instalațiilor interioare ale Utilizatorului care trebuie sa corespunda prescripțiilor tehnice avute in vedere la încheierea Contractului de furnizare/prestare a serviciului de alimentare cu apa si canalizare.

Atunci când cere inspectarea unei Instalații Interioare, Operatorul va indica expres motivul pentru care Instalațiile Interioare aduc atingere rețelei publice. Dacă se constată cu ocazia controlului că cererea a fost justificată, costurile inspecției sunt suportate de Utilizator. În caz contrar, costurile inspecției sunt suportate de Operator.

14.3 Operatorul poate, fără îndeplinirea altor formalități, să refuze sau să întrerupă alimentarea cu apă potabilă dacă Utilizatorul nu a dat curs cererii îndreptățite a Operatorului în termenul limită solicitat sau dacă reprezentantul OR descoperă că Instalațiile Interioare sunt defectuoase sau nu respectă standardele și normele aplicabile.

14.4 Operatorul răspunde doar pentru deficiențele Instalațiilor Interioare care se datorează Operatorului.

### **Articolul 15 - Rețelele aflate sub drumurile publice**

15.1. Operatorul va asigura ca drumurile și pavajul să fie refăcute și readuse la o stare inițială în acele locuri unde au fost săpate șanțuri conform Articolului 20.5 din Dispozițiile Speciale Partea Comună și a normelor privind drumurile.

15.2. Autoritatea Deleganta va asigura readucerea rețelelor de alimentare cu apă și de canalizare în starea lor inițială atunci când acestea suferă prejudicii ca urmare a lucrărilor de reabilitare a infrastructurii. Autoritatea Deleganta și Operatorul au obligația de informare reciprocă asupra lucrărilor întreprinse care pot afecta rețelele de alimentare cu apă și de canalizare.

* 1. Operatorul are obligația de a obține autorizațiile prevăzute de legislația în vigoare.

15.4 Deteriorarea rețelelor ca urmare a unor lucrări de reabilitare a infrastructurii se remediază de către si pe cheltuiala celui care a cauzat deteriorarea, in caz contrar de către OR, cu obligația de a fi suportate de cel care a cauzat deteriorarea.

### **Articolul 16 – Managementul nămolurilor**

16.1 Nămolurile provenite din stațiile de tratare a apei, se tratează si se prelucrează in vederea neutralizării, deshidratării, depozitarii controlate sau valorificării, potrivit reglementarilor legale in vigoare privind protecția si conservarea mediului, respectiv igiena si sănătatea populației.

# **TITLUL III - PRETUL**

### **Articolul 17 — Reguli**

17.1 La data Intrării în Vigoare a Contractului, Operatorul va aplica prețul indicat în Articolul 37 – Preturile, Tarifele si alte surse de venit din Dispozițiile Generale.

17.2 Modificările/ajustările prețului se efectuează conform Articolului 37 - Preturile, Tarifele si alte surse de venit din Dispozițiile Generale.

17.3 Utilizatorii vor fi facturați pe baza înregistrărilor contoarelor de Branșament și, prin excepție, în sistem paușal atunci când nu există contoare de Branșament, până la instalarea acestora.

# **TITLUL IV - CALITATEA SERVICIULUI FURNIZAT UTILIZATORILOR**

### **Articolul 18 — Standardele de alimentare**

18.1 Operatorul este obligat să furnizeze alimentarea cu apă potabilă conform standardelor de calitate, presiune și temperatură prevăzute în Articolul 8 de mai sus, fără a limita aplicarea Articolului 40.2 din Dispozițiile Speciale — Partea Comună.

18.2 Controalele privind respectarea calității apei potabile și a standardelor de securitate sunt efectuate de către autorități responsabile, stabilite prin lege.

18.3 La preluarea fiecărei Zone Locuite, Autoritatea Deleganta și Delegatul vor conveni asupra măsurilor pentru asigurarea calității Serviciului de Alimentare cu Apă, precum și respectării standardelor sanitare și de securitate pentru Utilizatorii zona din respectiva Zonă Locuită.

### **Articolul 19 - Întreruperile Serviciului**

19.1 Operatorul este obligat să Furnizeze apă potabilă fiecărui Utilizator în permanentă conform condițiilor fixate prin contractul de furnizare/prestare a serviciului de alimentare cu apa si de canalizare, fără a aduce atingere aplicării articolului 40.2 din Dispozițiile Speciale — Partea Comună.

19.2 În vederea satisfacerii în condiții optime a necesităților de alimentare continuă cu apă potabilă, operatorul va urmări evidențierea distinctă a întreruperilor și limitărilor, a duratei și a cauzelor de întrerupere a utilizatorilor, inclusiv a celor cu cauze în instalațiile acestora, dacă au afectat funcționarea instalațiilor proprii.

19.3 Raportul anual adresat Autorității Delegante de către Operator va cuprinde evidența întreruperilor Serviciului.

19.4 Operatorul va ține la dispoziția Autorității Delegante, la cererea ADI, înregistrările și documentele referitoare la întreruperile Serviciului.

### **Articolul 20 — Termenele Serviciului**

20.1 Operatorul se obligă să respecte termenele Serviciului față de Utilizatori, fixate în anexa 1 de mai jos, fără a aduce atingere aplicării articolului 40.2 din Dispozițiile Speciale — Partea Comună.

20.2 Pentru orice Branșament executat după expirarea termenelor indicate din culpa dovedită a sa, Operatorul va acorda o reducere Utilizatorului respectiv de 10% (zece la sută) din valoarea Branșamentului în cazul în care Branșamentul este instalat într-un termen ce depășește standardul, dar mai scurt decât dublul termenului garantat, și de 20% (douăzeci la sută) din valoarea Branșamentului dacă termenul depășește dublul termenului limită garantat.

20.3 Raportul anual adresat Autorității Delegante de către Operator va cuprinde evidența termenelor Serviciului față de Utilizatori, plângerilor și reducerilor acordate din pricina întârzierilor la Branșare.

# **ANEXE**

Anexa 1 — Termenele Serviciului de alimentare cu apă

### **ANEXA 1 - TERMENELE SERVICIULUI DE ALIMENTARE CU APĂ**

|  |  |  |
| --- | --- | --- |
| **Operația** | **Termenul limita** | **Data de la care începe să curgă termenul** |
| Răspunsul la o cerere de încheiere a unui contract de branșare/racord și utilizare a serviciilor și pregătirea unei liste de preturi | 30 zile lucrătoare | Dala primirii cererii |
| Realizarea unui nou Branșament sau îndepărtarea unui Branșament existent | 30 zile lucrătoare | Data plății cheltuielilor pentru Branșament Dacă este cazul, de la terminarea lucrărilor De Ia data eliberării unui certificat de conformitate |
| Repunerea în funcțiune a unui Branșament existent. | 5 zile lucrătoare | Data plății cheltuielilor pentru punerea în funcțiune a Branșamentului |
|
| Răspunsul la o propunere | 30 zile lucrătoare | De la data înregistrării |