**CONTRACT DE DELEGARE A GESTIUNII SERVICIILOR PUBLICE DE ALIMENTARE CU APĂ ȘI DE CANALIZARE**

**DISPOZITII SPECIALE - PARTEA DE CANALIZARE**

**Document semnat la data de .........2024**

**CUPRINS**

[**TITLUL I - SCOPUL Șl ARIA** 3](#_Toc159508524)

[**Articolul 1 - Scopul** 3](#_Toc159508525)

[**Articolul 2 - Definiții** 3](#_Toc159508526)

[**Articolul 3 — Aria Delegării** 3](#_Toc159508527)

[**Articolul 4 — Perimetrul de Colectare a Apelor Uzate** 3](#_Toc159508528)

[**TITLUL II - FURNIZAREA SERVICIULUI** 4](#_Toc159508529)

[**Articolul 5 - Definiția rețelelor de canalizare** 4](#_Toc159508530)

[**Articolul 6 — Reamplasarea rețelei** 4](#_Toc159508531)

[**Articolul 7 - Protecția instalațiilor de canalizare** 5](#_Toc159508532)

[**Articolul 8 – Racordurile** 5](#_Toc159508533)

[**Articolul 9 — Instalațiile Interioare** 6](#_Toc159508534)

[**Articolul 10 — Inspectarea Instalațiilor Interioare** 6](#_Toc159508535)

[**Articolul 11 — Rețelele aflate sub drumurile publice** 6](#_Toc159508536)

[**Articolul 12 – Managementul nămolurilor** 7](#_Toc159508537)

[**TITLUL III - TARIFUL** 7](#_Toc159508538)

[**Articolul 13 - Reguli** 7](#_Toc159508539)

[**TITLUL IV - CALITATEA SERVICIULUI FURNIZAT UTILIZATORILOR** 7](#_Toc159508540)

[**Articolul 14 — Standardele de Furnizare a Serviciilor** 7](#_Toc159508541)

[**Articolul 15 — Întreruperile Serviciului** 8](#_Toc159508542)

[**Articolul 16 — Termenele Serviciului** 8](#_Toc159508543)

[**Articolul 17 – Contractarea serviciului de preluare a apelor pluviale de pe suprafața domeniului public din aria delegării** 8](#_Toc159508544)

[**ANEXE** 9](#_Toc159508545)

[**ANEXA 1 - TERMENELE SERVICIULUI DE CANALIZARE** 10](#_Toc159508546)

# **TITLUL I - SCOPUL Șl ARIA**

### **Articolul 1 - Scopul**

1.1 Prezentele Dispoziții Speciale Condiții — Partea de Canalizare prevăd condițiile pentru aplicarea Contractului de Delegare în ceea ce privește Serviciile de canalizare.

### **Articolul 2 - Definiții**

„Racord” - este definit în art. 1 al Dispozițiilor Generale ale prezentului Contract de Delegare.

„Ape Uzate” înseamnă:

* Ape uzate menajere - apele de canalizare rezultate din folosirea apei in gospodarii, instituții publice si servicii, care rezulta mai ales din metabolismul uman si din activități menajere si igienico-sanitare;
* Ape Uzate Provenite din Activitățile Economice - toate deversările de ape folosite în activitățile economico-industriale sau corespunzătoare unei alte utilizări a apei decât cea menajeră.
* Ape uzate industriale - apele de canalizare rezultate din activități economico-industriale sau corespunzând unei alte utilizări a apei decât cea menajera;
* Ape pluviale (meteorice) – înseamnă ape de canalizare care provin din precipitații atmosferice; sunt considerate ape pluviale și apele ce provin din stropirea și spălarea drumurilor publice sau private, a grădinilor și curților imobilelor.

### **Articolul 3 — Aria Delegării**

3.1 Aria Delegării este definită în articolul 7al Dispozițiilor Generale ale Contractului de Delegare și descrisă în articolul 4 din Dispozițiile Speciale — Partea Comună. Operatorul este obligat să furnizeze Autorității Delegante toate informațiile topografice în termen de 6 (șase) luni de la Data Intrării în Vigoare, cu localizarea tuturor Zonelor Urbane expres indicate în anexa 1a si 1b la Dispozițiile Speciale — Partea Comună.

### **Articolul 4 — Perimetrul de Colectare a Apelor Uzate**

4.1 Perimetrul de Colectare a Apelor Uzate desemnează limita rețelei(lor) de canalizare a(le) fiecărei Zone Urbane și, prin extensie, toate suprafețele incluse între aceste limite. Aceasta se va întinde pe o distanță de până la 100 (o sută) de metri calculată în orice direcție de la orice punct aflat pe rețeaua(lele) de transport al apei uzate.

4.2 Perimetrele de Colectare a Apelor Uzate sunt extinse în mod regulat prin acordul Operatorului cu Autoritatea Deleganta, anticipând dezvoltarea noilor zone urbane și industriale și pentru a permite Operatorului să își atingă obiectivele Serviciului.

# **TITLUL II - FURNIZAREA SERVICIULUI**

### **Articolul 5 - Definiția rețelelor de canalizare**

5.1 Sistemul public de canalizare cuprinde ansamblul construcțiilor și terenurilor aferente, instalațiilor tehnologice, echipamentelor funcționale și dotărilor specifice. prin care se realizează serviciul public de canalizare. Sistemul public de canalizare cuprinde de regulă următoarele componente:

a) racorduri de canalizare de la punctul de delimitare;

b) rețele de canalizare;

c) stații de pompare a apelor uzate;

d) stații de epurare;

e) colectoare de evacuare spre emisar;

f) guri de vărsare în emisar;

g) depozite de nămol deshidratat.

5.2 Rețeaua publică de canalizare este definită în art. 1 din Dispozițiile Generale ale prezentului Contract de Delegare.

5.3 Infiltrații / Exfiltrații

Operatorul, ca o parte a planului său de investiții, va identifica și va finanța un program pentru reducerea infiltrațiilor și/sau exfiltrațiilor din orice sistem de colectare si transport, inclusiv orice echipament necesar atingerii acestui scop, atunci când fie una, fie ambele probleme sunt identificate ca atare de Autoritatea Deleganta. Echipamentul de specialitate poate fi considerat ca resursă principală. Măsurile luate în acest sens vor fi incluse în evaluarea performanței Operatorului pe durata Contractului de Delegare.

### **Articolul 6 — Reamplasarea rețelei**

6.1 Reamplasările rețelelor de canalizare necesare atingerii unei cerințe legate de Serviciu din partea unei administrații sau comunități de utilizatori/ utilizatori individuali sunt executate de Operator pe cheltuiala solicitantului.

6.2 În situația în care Operatorul este obligat printr-o hotărâre judecătorească să mute o rețea, Autoritatea Deleganta respectiv UAT in proprietatea căreia/ cărora se afla rețeaua va/ vor suporta cheltuielile pe care le implică mutarea respectivei rețele.

### **Articolul 7 - Protecția instalațiilor de canalizare**

7.1 Operatorul va actualiza toate informațiile tehnice despre rețelele de canalizare și lucrărilor aferente prevăzute în articolul 5 din Dispozițiile Speciale — Partea Comună.

7.2 Instalațiile de colectare a Apelor Uzate și de tratare sunt bunuri publice. Acestea sunt inalienabile, imprescriptibile, insesizabile si protejate, conform prevederilor legale, împotriva daunelor de orice natură.

7.3 Când o autoritate administrativa sau o persoană fizică ori juridică intenționează să execute lucrări de excavație sau alte lucrări în proximitatea oricărei componente a sistemului de canalizare trebuie să respecte prevederile legale în vigoare. Acesta trebuie să obțină, mai ales acordul prealabil scris al Operatorului. Costurile masurilor de protecție rezonabile luate de Operator vor fi suportate de persoana care execută lucrările respective.

7.4 Este interzis oricărei persoane să intre fără acordul Operatorului, sub orice pretext, în interiorul clădirilor și șantierelor aferente sau asociate Serviciului de canalizare, să lase în interior animale, să folosească sau să deterioreze instalațiile sau să arunce gunoaie în preajmă.

7.5 Orice daună adusă acestor instalații sau lucrări, în general orice prejudiciu sau tentativă de a aduce atingere integrității lor materiale sau funcționalității lor se pedepsește conform legii penale.

7.6 Împreună cu Autoritatea Deleganta, Operatorul va stabili, după necesități. perimetre de protecție împrejurul acestor lucrări care fac parte din procesul de transport, tratare si deversare a apei uzate.

### **Articolul 8 – Racordurile**

8.1 Un Racord deservește de regulă un singur Utilizator.

8.2 Racordurile sunt montate de Operator sau supervizate de Operator. Costurile montării sunt suportate fie de OR conform BVC aprobat, fie de Autoritatea Deleganta din bugetul propriu al fiecărui UAT responsabil, fie de utilizator, care va avea obligația predării către UAT a bunului respectiv, după execuția acestuia.. Cheltuielile aferente se plătesc înainte de începerea lucrărilor. Orice cheltuieli legate de înlocuirea/ schimbarea unui Racord datorită creșterii nevoilor cad în sarcina Utilizatorului.

8.3 Racordurile fac parte din bunurile încredințate Operatorului de către Autoritatea Deleganta. Reparațiile necesare ca urmare a intervenției utilizatorilor, modificările sau deplasările survenite la cererea utilizatorului vor fi plătite de persoana care solicită lucrările antemenționate.

8.4 În interiorul Perimetrului de Colectare a Apei Uzate, finanțarea execuției racordurilor noi se va asigura de către Operator prin bugetul propriu, in limita unei sume anuale aprobate, sau din fonduri puse la dispoziție de către Autoritatea Deleganta. In situația in care suma aprobata pentru finanțarea racordurilor (Operator sau Autoritate Deleganta) este consumata, atunci finanțarea racordurilor se poate realiza de către utilizatori, din fondurile proprii ale acestora

8.5 În afara Perimetrului de Colectare a Apei Uzate, lucrările de extindere si consolidare pentru racorduri, precum si noile racorduri vor fi finanțate de Utilizatorul care a solicitat racordarea, in condițiile tehnice impuse de Operator.

8.6. La solicitarea utilizatorului, se va finanța un singur racord nou.

8.7 Toate cheltuielile conexe execuției racordului (aviz, proiect, alte costuri si taxe solicitate de UAT, etc.) vor fi suportate integral de către Utilizator.

### **Articolul 9 — Instalațiile Interioare**

9.1 Instalațiile interioare, care prin definiție sunt situate in amonte de Punctul de Delimitare a Instalațiilor publice de Canalizare dintre Operator și utilizator, nu fac parte din rețelele publice de canalizare. Ele sunt realizate, exploatate și întreținute pe cheltuiala și prin grija proprietarului sau Utilizatorului, conform standardelor și normelor tehnice aplicabile. (instalarea și întreținerea Instalațiilor Interioare sunt efectuate astfel încât să se evite orice problemă în funcționarea serviciului public, să se prevină orice posibilă contaminare a rețelelor de apă potabilă și de canalizare.

9.2 Utilizatorul nu poate instala nici un fel de mijloc de salubrizare la fața locului, prin instalarea unui rezervor, fără respectarea condițiilor tehnice specifice stabilite de Operator și fără obținerea autorizației din partea Autorității Delegante în forma cerută de lege. Demararea acestui tip de lucrare este în toate cazurile supusă încheierii unui contract operațional special între Utilizator și Operator.

9.3 Operatorul este îndreptățit să ceară Utilizatorilor să respecte standardele și normativele în vigoare.

### **Articolul 10 — Inspectarea Instalațiilor Interioare**

10.1 Apele Uzate sunt colectate de la Utilizatori numai dacă aceștia respectă standardele stabilite de contractul de branșare/racordare și utilizare a Serviciului. Operatorul poate colecta Apele Uzate numai după inspectarea acestor instalații interioare de către un organ având aprobarea specială a Autorității Delegante sau, în lipsa acestuia, de către Operator sub controlul Autorității Delegante.

10.2 Operatorul răspunde doar pentru deficiențele Instalațiilor Interioare care se datorează Operatorului.

10.3 Operatorul poate, fără îndeplinirea altor formalități, să refuze preluarea apelor uzate dacă Utilizatorul nu a dat curs cererii îndreptățite a Operatorului în termenul limită solicitat sau dacă reprezentantul OR descoperă că Instalațiile Interioare sunt defectuoase sau nu respectă standardele și normele aplicabile.

### **Articolul 11 — Rețelele aflate sub drumurile publice**

11.1 Operatorul va asigura ca drumurile și pavajul să fie refăcute și readuse la o stare inițială în acele locuri unde au fost săpate șanțuri conform Articolului 20.5 din Dispozițiile Speciale — Partea Comună și a normelor privind drumurile.

11.2 Autoritatea Deleganta va asigura readucerea rețelelor de canalizare și a accesoriilor acestora (capace canal, guri scurgere, etc.) în starea lor inițială atunci când acestea suferă prejudicii ca urmare a lucrărilor de reabilitare a infrastructurii. Autoritatea Deleganta şi Operatorul au obligația de informare reciprocă asupra lucrărilor întreprinse care pot afecta rețelele de canalizare.

### **Articolul 12 – Managementul nămolurilor**

* 1. Nămolurile provenite din sistemele de canalizare si din stațiile de epurare a apelor uzate orășenești se tratează si se prelucrează in vederea neutralizării, deshidratării, depozitarii controlate sau valorificării, potrivit reglementarilor legale in vigoare privind protecția si conservarea mediului, respectiv igiena si sănătatea populației.

# **TITLUL III - TARIFUL**

### **Articolul 13 - Reguli**

13.1 La data Intrării în Vigoare a Contractului, Operatorul va aplica tariful indicat în Articolul 37 – Preturile, Tarifele si alte surse de venit din Dispozițiile Generale.

13.2 Modificările / ajustările tarifare se efectuează conform Articolului 37 - Preturile, Tarifele si alte surse de venit din Dispozițiile Generale.

13.3 Facturarea Utilizatorilor se face pe baza înregistrărilor aparatelor de măsură acolo unde acestea există sau pentru cantitatea de Apă Uzată calculată ca procentaj din apa potabilă furniza conform clauzelor contractuale și a prevederilor legale și reglementărilor aplicabile, luându-se în considerare caracteristicile sistemului local de canalizare.

# **TITLUL IV - CALITATEA SERVICIULUI FURNIZAT UTILIZATORILOR**

### **Articolul 14 — Standardele de Furnizare a Serviciilor**

14.1 În termen de 6 luni de la Data Intrării în Vigoare, Autoritatea Deleganta și Operatorul vor conveni asupra masurilor pentru asigurarea calității Serviciilor de Canalizare, precum și respectării standardelor de mediu, in aria delegării.

14.2 Controalele privind respectarea standardelor de furnizare a serviciilor de canalizare sunt efectuate de către autorități responsabile, stabilite prin lege.

### **Articolul 15 — Întreruperile Serviciului**

15.1 Operatorul este obligat să presteze serviciul de canalizare fiecărui Utilizator în permanență conform condițiilor fixate prin contractul de furnizare/prestare a serviciului de alimentare cu apă și de canalizare, fără a aduce atingere aplicării articolului 40.2 din Dispozițiile Speciale – Partea Comună.

15.2 În vederea satisfacerii în condiții optime a necesităților de preluare a apelor uzate, operatorul va urmări evidențierea distinctă a întreruperilor și limitărilor, a duratei și a cauzelor de întrerupere a utilizatorilor, inclusiv a celor cu cauze în instalațiile acestora, dacă au afectat funcționarea instalațiilor proprii.

15.3 În raportul său anual adresat Autorității Delegante, Operatorul va arăta statistica întreruperilor Serviciului.

15.4 Operatorul va pune la dispoziția Autorității Delegante, la cererea ADI, înregistrările și documentele referitoare la întreruperile Serviciului.

### **Articolul 16 — Termenele Serviciului**

16.1 Operatorul se obligă să respecte termenele de furnizare a Serviciului către Utilizatori, fixate în anexa 1 de mai jos, fără a aduce atingere aplicării articolului 40.2 din Dispozițiile Speciale — Partea Comună.

16.2 Pentru orice Racord executat după expirarea termenelor indicate din culpa dovedită a sa, Operatorul va acorda o reducere Utilizatorului respectiv de 10% (zece la sută) din valoarea Racordului în cazul în care Racordul este instalat într-un termen ce depășește standardul, dar mai scurt decât dublul termenului garantat, și de 20% (douăzeci la sută) din valoarea Racordului daca termenul depășește dublul termenului limită garantat.

16.3 In raportul său anual adresat Autorității Delegante, Operator va arăta statisticile privitoare la termenele de furnizare a Serviciului față de Utilizatori. plângerile și reducerile acordate din pricina întârzierilor la racordare.

### **Articolul 17 – Contractarea serviciului de preluare a apelor pluviale de pe suprafața domeniului public din aria delegării**

17.1. Autoritățile administrației publice locale, in calitate de Autoritate Deleganta au obligația de a încheia cu Operatorul contractul de preluare a apelor pluviale de pe suprafața domeniului public a localității.

17.2 Contractul se încheie prin utilizarea modelului de contract aprobat in plan local de către Autoritatea Deleganta pentru prestarea serviciului de alimentare cu apa si canalizare. Încheierea contractului se face pe perioada nedeterminata.

17.3 Modificările suprafețelor domeniului public pe care se prestează serviciul de preluare a apelor pluviale se convin intre părți.

17.4 Nealocarea de sume suficiente in bugetul local pentru plata serviciului de preluare ape pluviale va angaja răspunderea Autorității Delegante pentru prestarea necorespunzătoare a serviciului si totodată pentru plata din alte surse a serviciilor prestate si facturate de Operator conform contractului.

17.5 Nealocarea de sume la bugetul local nu exonerează autoritatea publica locala de obligația plații serviciilor prestate de Operator pentru preluarea apelor pluviale de pe suprafața domeniului public a localității si canalizarea acestora.

# **ANEXE**

Anexa 1 — Termenele Serviciului de Canalizare



