**CONTRACT DE DELEGARE A GESTIUNII SERVICIILOR PUBLICE DE ALIMENTARE CU APĂ ȘI DE CANALIZARE**

**DISPOZIȚII SPECIALE - PARTEA COMUNĂ**

**Document semnat la data de .........2024**

**CUPRINS**

[**TITLUL I - PRINCIPII OPERATIONALE** 5](#_Toc159511906)

[**CAPITOLUL I – PRINCIPII** 5](#_Toc159511907)

[**Articolul 1 — Permanența și continuitatea** 5](#_Toc159511908)

[**Articolul 2 - Adaptabilitatea** 5](#_Toc159511909)

[**Articolul 3 — Egalitatea de tratament a Utilizatorilor** 6](#_Toc159511910)

[**CAPITOLUL II - ARIA DELEGARII** 6](#_Toc159511911)

[**Articolul 4 — Definiția Ariei Delegării** 6](#_Toc159511912)

[**Articolul 5 — Evidente și detalii tehnice** 6](#_Toc159511913)

[**TITLUL II - SISTEMUL DE LUCRĂRI** 7](#_Toc159511914)

[**CAPITOLUL I - NATURA LUCRĂRILOR** 7](#_Toc159511915)

[**Articolul 6 — Lucrările de Întreținere** 7](#_Toc159511916)

[**Articolul 7 — Lucrări de Înlocuire** 7](#_Toc159511917)

[**Articolul 8 — Lucrări de Extindere, Consolidare (Reabilitare), si Modernizare** 7](#_Toc159511918)

[**CAPITOLUL II - FINANȚAREA LUCRĂRILOR** 8](#_Toc159511919)

[**Articolul 9 — Principiul General** 8](#_Toc159511920)

[**Articolul 10 — Constituirea Fondului IID** 9](#_Toc159511921)

[**Articolul 11 — Lucrările Finanțate de Utilizatori** 9](#_Toc159511922)

[**Articolul 12 — Zonele de dezvoltare armonizată industrială sau rezidențială** 10](#_Toc159511923)

[**CAPITOLUL III - EXECUTAREA CONTROLUL LUCRĂRILOR** 10](#_Toc159511924)

[**Articolul 13 — Reguli general aplicabile executării lucrărilor** 10](#_Toc159511925)

[**Articolul 14 — Achizițiile publice de lucrări și executarea lucrărilor** 11](#_Toc159511926)

[**Articolul 15 — Informarea Autorității Delegante în cursul lucrărilor efectuate asupra Bunurilor de Retur** 11](#_Toc159511927)

[**Articolul 16 — Neexecutarea de către Operator a lucrărilor în termen** 11](#_Toc159511928)

[**CAPITOLUL IV - RESPECTAREA DREPTURILOR DE TRECERE** 12](#_Toc159511929)

[**Articolul 17 — Definiția dreptului de trecere** 12](#_Toc159511930)

[**Articolul 18 — Exercitarea drepturilor de trecere** 13](#_Toc159511931)

[**Articolul 19 - Despăgubirile pentru prejudiciile provocate de drepturile de trecere** 13](#_Toc159511932)

[**Articolul 20 — Folosința drumurilor publice și private** 14](#_Toc159511933)

[**Articolul 21 — Protecția Mediului** 14](#_Toc159511934)

[**CAPITOLUL V - EVALUAREA LUCRĂRILOR** 15](#_Toc159511935)

[**Articolul 22 — Evaluarea lucrărilor referitoare la Bunurile de Retur** 15](#_Toc159511936)

[**Articolul 23 — Facturarea Lucrărilor finanțate de Utilizatori** 15](#_Toc159511937)

[**TITLUL III - REVIZUIREA CONTRACTULUI DE DELEGARE** 15](#_Toc159511938)

[**Articolul 24 — Revizuirea la cinci ani** 15](#_Toc159511939)

[**TITLUL IV - CALITATEA SERVICIILOR** 16](#_Toc159511940)

[**CAPITOLUL I - GESTIUNEA SERVICIILOR** 16](#_Toc159511941)

[**Articolul 25 — Calitatea gestiunii** 16](#_Toc159511942)

[**Articolul 26 — Sistemul Contabil** 16](#_Toc159511943)

[**Articolul 27 — Gestiunea mijloacelor fixe** 16](#_Toc159511944)

[**Articolul 28 — Gestiunea Utilizatorilor** 17](#_Toc159511945)

[**Articolul 29 — Eficienta Sistemului** 18](#_Toc159511946)

[**Articolul 30 — Gestiunea Comercială** 18](#_Toc159511947)

[**CAPITOLUL II - CALITATEA SERVICIILOR FURNIZATE UTILIZATORILOR** 18](#_Toc159511948)

[**Articolul 31 — Standardele de furnizare a Serviciilor** 18](#_Toc159511949)

[**Articolul 32 — Controlul și Sancțiunile** 19](#_Toc159511950)

[**CAPITOLUL III - OBIECTIVELE SERVICIULUI** 19](#_Toc159511951)

[**Articolul 33 —Indicatorii de Performantă ai Operatorului** 19](#_Toc159511952)

[**Articolul 34 — Calculul Indicatorilor de Performantă ai Operatorului** 19](#_Toc159511953)

[**Articolul 35 —Indicatorii de Performantă ai Serviciilor** 19](#_Toc159511954)

[**Articolul 36 - Anchetele de cinci ani** 20](#_Toc159511955)

[**Articolul 37 – Evaluarea financiara a neîndeplinirii Indicatorilor de Performantă ai Serviciilor** 20](#_Toc159511956)

[**Articolul 38 — Penalități aplicabile** 21](#_Toc159511957)

[**Articolul 39 — Monitorizarea anuală a Serviciilor** 21](#_Toc159511958)

[**CAPITOLUL IV - SISTEMUL PERIOADEI DE TRANZITIE** 21](#_Toc159511959)

[**Articolul 40 —Perioada de Tranziție** 21](#_Toc159511960)

[**TITLUL V - RELATIILE CU UTILIZATORII** 22](#_Toc159511961)

[**CAPITOLUL I - REGULAMENTELE SERVICIILOR** 22](#_Toc159511962)

[**Articolul 41 — Scopul Regulamentelor Serviciilor** 22](#_Toc159511963)

[**Articolul 42 — Comunicarea Regulamentului Serviciilor** 22](#_Toc159511964)

[**CAPITOLUL II - SISTEMUL GENERAL DE ÎNCHEIERE A CONTRACTELOR DE FURNIZARE/ PRESTARE A SERVICIULUI DE ALIMENTARE CU APA SI DE CANALIZARE** 22](#_Toc159511965)

[**Articolul 43 — Obligația de a consimți la încheierea contractelor de furnizare/ prestare a serviciului de alimentare cu apa si de canalizare** 22](#_Toc159511966)

[**Articolul 44 — Sistemul încheierii contractelor de furnizare/prestare serviciului de alimentare cu apa si de canalizare** 24](#_Toc159511967)

[**Articolul 45 — Dispoziții speciale** 25](#_Toc159511968)

[**Articolul 46 — Plata facturilor de către Autorități** 25](#_Toc159511969)

[**Articolul 47 — Recepția Utilizatorilor** 26](#_Toc159511970)

[**ANEXE** 26](#_Toc159511971)

[**Anexa 1 (a) — Zonele Urbane — Pentru Serviciul Public de Alimentare cu Apă Potabilă** 27](#_Toc159511972)

[**Anexa 1 (b) – Zonele Urbane — Pentru Serviciul Public de Canalizare** 28](#_Toc159511973)

[**Anexa 2 – Indicatori de Performanța de management** 29](#_Toc159511974)

[**Anexa 3 – Țintele indicatorilor de performanta ai Operatorului** 34](#_Toc159511990)

# **TITLUL I - PRINCIPII OPERATIONALE**

## **CAPITOLUL I – PRINCIPII**

### **Articolul 1 — Permanența și continuitatea**

1.1 Operatorul este obligat să implementeze toate prevederile necesare pentru a asigura o furnizare continuă și constantă a Serviciilor.

In acest scop, Operatorul se angajează să satisfacă din punct de vedere cantitativ și calitativ cererea Utilizatorilor de servicii de alimentare cu apă potabilă și de canalizare, în limita posibilități lor tehnice.

1.2 În zonele unde Serviciile au început să fie recent furnizate, precum și în zonele izolate. Operatorul poate ca, în urma unei convenții exprese cu Autoritatea Deleganta, să stabilească un serviciu adaptat.

1.3. Serviciile pot fi suspendate temporar și parțial în scopul de a proteja toate lucrările definite în art. 6, Art. 7 și Art. 8 de mai jos sau de a executa lucrări de branșare/racordare sau lucrări în legătură cu echipamentele și instalațiile, care trebuie să fie scoase din funcțiune.

Operatorul se angajează ca numărul și durata acelor operațiuni să fie minime și să limiteze suspendarea temporară și parțială a Serviciilor strict la necesitățile operaționale. Asemenea operațiuni vor fi executate în acele perioade și acele momente când întreruperile ar fi cel mai puțin susceptibile de a provoca neajunsuri Utilizatorilor.

Operatorul trebuie, în prealabil, să-i informeze pe Utilizatori despre datele și perioadele acestor întreruperi, conform dispozițiilor legale în vigoare.

Atunci când împrejurări neașteptate reclamă o intervenție urgentă, Operatorului, în mod excepțional, îi este permis să efectueze o intervenție fără notificare prealabilă. Dacă este posibil, Operatorul trebuie să-i informeze pe Utilizatori și, dacă este necesar, să transmită Autorității Delegante un raport asupra situației.

### **Articolul 2 - Adaptabilitatea**

2.1 Operatorul este obligat să recurgă la mijloacele rezonabile și să ia toate măsurile adecvate în scopul de a adapta echipamentele și instalațiile ce formează Sistemele publice de alimentare cu apă și de canalizare la evoluția standardelor și tehnicilor și, în general, să îmbunătățească fumizarea Serviciilor către Utilizatori.

2.2 De îndată ce este identificată o deficiență sau un risc în acest sens, Operatorul trebuie să efectueze lucrările necesare în vederea menținerii funcționării Serviciilor, cu o marjă de siguranță suficientă.

2.3 Atunci când prevederi legale sau regulamente noi impun modificarea echipamentelor sau instalațiilor existente, Operatorul trebuie ca, în termenele prevăzute în dispozițiile mai sus menționate și, în cazul imposibilității nerespectării acestora, într-un termen rezonabil, să efectueze lucrările de punere în conformitate. Operatorul va ține la dispoziția Autorității Delegante planul și programele lucrări lor respective.

2.4 Autoritatea Deleganta și Operatorul trebuie să colaboreze pentru studierea noilor prevederi și standarde, în scopul de a conveni în ceea ce privește consecințele financiare și tehnice specifice asupra furnizării Serviciilor, anterior implementării lor.

2.5 Prevederile prezentului articol nu împiedică punerea în aplicare a modificării/ajustării prețurilor și tarifelor, conform prevederilor articolului 37 din Dispoziții Generale și, dacă este necesar, ale articolului 72 din Dispozițiile Generale ale Contractului de Delegare, în situația în care modificările necesare ar avea un impact semnificativ asupra costurilor operaționale sau costurilor investițiilor pentru Serviciile.

### **Articolul 3 — Egalitatea de tratament a Utilizatorilor**

3.1 Operatorul este obligat să trateze cu strictă egalitate Utilizatorii, mai ales în ceea ce privește condițiile de furnizare și de preț pentru apa potabilă și canalizare, în funcție de caracteristicile ofertei Operatorului și ale nevoilor Utilizatorilor, aceste nevoi fiind definite de caracteristicile furnizării Serviciilor.

## **CAPITOLUL II - ARIA DELEGARII**

### **Articolul 4 — Definiția Ariei Delegării**

4.1 Aria Delegării este definită ca fiind totalitatea ariilor de competență teritorială a unităților administrativ-teritoriale care formează Autoritatea delegantă, în cadrul căreia sunt identificate Zonele Urbane expres menționate în anexa 1 (a) de mai jos pentru apa potabilă și anexa 1 (b) de mai jos pentru canalizare.

### **Articolul 5 — Evidente și detalii tehnice**

5.1 Pentru fiecare dintre Zonele Urbane menționate în articolul 4.1 de mai sus, Operatorul va întreprinde următoarele acțiuni:

a) să analizeze evidențele și informațiile tehnice existente deținute de Autoritatea Deleganta privind bunurile aferente serviciilor publice de alimentare cu apă și de canalizare în fiecare Zonă Urbană;

b) să efectueze orice anchete și măsurători cerute pentru completarea acestor informații în vederea furnizării detaliilor fizice și tehnice complete privind toate echipamentele de apă și canalizare instalate, inclusiv structuri, construcții, echipamente mecanice și electrice, precum și detalii privind lungimile, diametrele și materialele din care sunt realizate rețelele de transport, alimentare și distribuție a apei potabile sau de colectare a apei uzate, inclusiv fabricația, capacitatea proiectată și data instalării dacă aceste informații sunt disponibile. Aceste acțiuni vor fi efectuate astfel încât să furnizeze informații corespunzătoare pentru Registrul Mijloacelor Fixe și să permită exploatarea, întreținerea și înlocuirea acestora.

c) să actualizeze Perimetrul de Distribuție a Apei și Perimetrul de Colectare a Apelor Uzate aplicabile pentru Zona Urbană

# **TITLUL II - SISTEMUL DE LUCRĂRI**

## **CAPITOLUL I - NATURA LUCRĂRILOR**

### **Articolul 6 — Lucrările de Întreținere**

6.1 Lucrările de Întreținere sunt constituite din totalitatea acțiunilor/ preventive (planificate) sau corective (neplanificate) desfășurate in scopul menținerii sau readucerii echipamentelor sau instalațiilor in stare de funcționare pentru optimizarea duratei de viață.

Aceste lucrări nu conduc la prelungirea duratei de viață. Procedurile contabile pentru lucrările de întreținere sunt stabilite conform regulilor contabile si prevederilor fiscale aplicabile.

### **Articolul 7 — Lucrări de Înlocuire**

7.1 Lucrările de Înlocuire constau în totalitatea lucrărilor care sunt necesare datorită înlocuirii complete sau parțiale a Bunurilor de Retur care pot fi reînnoite.

7.2 Operatorul este obligat să efectueze Lucrările de Înlocuire asupra Bunurilor de Retur care pot fi reînnoite la termenul prevăzut, în principiu conform planului stabilit conform Duratelor Tehnice de Viață înregistrate în Registrul Mijloacelor Fixe si programului de investiții aprobat de autoritatea deleganta.

7.3 Operatorul poate devansa sau amâna Lucrările de Înlocuire care sunt specificate în Registrul Mijloacelor Fixe, astfel încât Bunurile de Retur aferente să fie întreținute în condiții de lucru corespunzătoare.

### **Articolul 8 — Lucrări de Extindere, Consolidare (Reabilitare), si Modernizare**

8.1 Lucrările de Extindere constau în lucrări privind un bun nou, care se efectuează în vederea extinderii fie a Perimetrului de Distribuție a Apei, fie a Perimetrului de Colectare a Apei Uzate.

8.2 Lucrările de Consolidare (Reabilitare) sunt acele lucrări care modifică un bun existent, în vederea creșterii capacității sale tehnice.

8.3 Acea parte a lucrărilor, în privința cărora reînnoirea are ca rezultat creșterea capacității bunului reînnoit, se consideră că sunt Lucrări de Consolidare (Reabilitare). În cazul în care aceste lucrări nu pot fi identificate din punct de vedere fizic cu echipamentul sau instalația principală, este creat un nou mijloc fix, de îndată ce costul Lucrărilor de Înlocuire depășește jumătate (50%) din valoarea de înlocuire a bunului. Dacă lucrările pot fi identificate din punct de vedere fizic, atunci ele fac obiectul unei amortizări specifice.

8.4 Lucrările de Modernizare se referă la orice lucrări semnificative care duc la o creștere a valorii sau la o prelungire a duratei normale de viață operaționale a unui bun peste termenul planificat pentru reînnoire sau înlocuire Lucrările de Modernizare se amortizează conform regulilor contabile și prevederilor fiscale aplicabile.

## **CAPITOLUL II - FINANȚAREA LUCRĂRILOR**

### **Articolul 9 — Principiul General**

9.1 Finanțarea și realizarea investițiilor în Sistemele Publice aferente Serviciilor se fac cu respectarea Legii în vigoare privind inițierea, fundamentarea, promovarea si aprobarea investițiilor publice, în temeiul următoarelor principii:

1. Promovarea rentabilității și eficienței economice;
2. Păstrarea veniturilor realizate din aceste activități la nivelul comunităților locale și utilizarea lor pentru dezvoltarea Serviciilor și a infrastructurii tehnico-edilitare aferente acestora;
3. Întărirea autonomiei fiscale a unităților administrativ-teritoriale pentru crearea mijloacelor financiare necesare în vederea funcționării Serviciilor;
4. Întărirea autonomiei locale privind contractarea și garantarea unor împrumuturi interne sau externe necesare pentru finanțarea infrastructurii tehnico-edilitare aferente Serviciilor, în condițiile legii;
5. Respectarea Legii Achizițiilor;
6. Respectarea Legii referitoare la calitatea și disciplina în construcții, urbanism, amenajarea teritoriului și protecția mediului.

9.2. Operatorul finanțează oricare dintre Lucrările prevăzute la art. 6 - Lucrări de Întreținere, art. 7 - Lucrări de înlocuire și art. 8 - Lucrări de extindere, consolidare (reabilitare) și modernizare, de mai sus, conform programului anual de lucrări de reparații curente la clădiri, planului de revizii și reparații la utilajele tehnologice, precum și Planului de Investiții (Anexa nr. 5 la Condiții Generale).

9.3. Autoritatea delegantă poate finanța oricare dintre Lucrările prevăzute la art. 7 - Lucrări de înlocuire și art. 8 - Lucrări de extindere, consolidare (reabilitare) și modernizare, de mai sus, conform bugetului local propriu aprobat la nivelul fiecărei unități administrativ-teritoriale componente pentru bunurile acesteia.

9.4. Asociația va monitoriza coordonarea investițiilor realizate de către Operator și Autoritatea delegantă, pentru asigurarea unui cadru coerent de dezvoltare a Serviciilor.

9.5 Operatorul este liber să definească metoda sa de finanțare, luând în considerare necesitatea echilibrului economic și financiar al Serviciilor. Operatorul rămâne răspunzător pentru împrumuturile contractate, în toate cazurile în care Contractul de Delegare încetează sau este răscumpărat.

### **Articolul 10 — Constituirea Fondului IID**

10.1 Conform Ordonanței de urgență nr. 198/2005 privind constituirea, alimentarea şi utilizarea Fondului de întreținere, înlocuire şi dezvoltare pentru proiectele de dezvoltare a infrastructurii serviciilor publice care beneficiază de asistență financiară nerambursabilă din partea Uniunii Europene si a acordurilor de împrumut cu instituții financiare (BEI, BERD), impozitul pe profit, toate dividendele si redevența plătite de Operator trebuie returnate acestuia pentru a alimenta fondul IID.

10.2 Din momentul aplicării prevederilor Ordonanței de Urgenta 198/2005 privind constituirea, alimentarea şi utilizarea Fondului de întreținere, înlocuire şi dezvoltare pentru proiectele de dezvoltare a infrastructurii serviciilor publice care beneficiază de asistență financiară nerambursabilă din partea Uniunii Europene, Autoritatea Deleganta va vărsa intr-un cont special, pus la dispoziția Operatorului, sume echivalente cu cele încasate în bugetele locale sau județene, după caz, egale cu:

a) dividendele încasate de la Operator;

b) redevența încasată de la Operator aferentă bunurilor a căror gestiune este delegata;

c) impozitul pe profit încasat de la Operator;

Plata sumelor mai sus menționate se face in 5 zile din momentul încasării lor de către Autoritatea Deleganta.

10.3 Operatorul va utiliza fondurile mai sus menționate pentru următoarele activități:

a) plata serviciului datoriei constând în rate de capital, dobânzi, comisioane şi alte costuri aferente diverselor programe de investiții (daca e cazul);

b) întreținerea, înlocuirea şi dezvoltarea activelor aferente rețelelor delegate, inclusiv a celor dezvoltate cu finanțare nerambursabilă din partea Uniunii Europene şi în conformitate cu programul aprobat de autoritatea delegantă sau cu programul specific de operare şi întreținere din prezentul contract.

c) pregătire documentației necesare asigurării finanțării investițiilor prioritare din master plan (studii de fezabilitate, aplicații, etc).

### **Articolul 11 — Lucrările Finanțate de Utilizatori**

Părțile precizează că dispozițiile prezentului articol se vor aplica în măsura în care prevederile legale aplicabile o vor permite.

11.1 Lucrări în interiorul Perimetrelor de Distribuție a Apei și de Colectare a Apelor Uzate

În interiorul Perimetrului de distribuție a apei și de colectare a apelor uzate, Utilizatorii finanțează lucrările ce îndeplinesc condițiile din Dispoziții Speciale - Partea de Apă art. 9.4 și Partea de Canal art. 8.4.

11.2 Lucrări în afara Perimetrelor de Distribuție a Apei și de Colectare a Apelor Uzate.

În afara Perimetrului de distribuție a apei și de colectare a apelor uzate, Utilizatorii finanțează toate lucrările de extindere sau de consolidare (Reabilitare), inclusiv lucrările ce îndeplinesc condițiile din Dispoziții Speciale - Partea de Apă art. 9.5 și Partea de Canal art. 8.5.

* 1. Condițiile de punere în funcțiune a Lucrărilor finanțate de Utilizatori

Lucrările de Extindere sau Consolidare (Reabilitare) finanțate de Utilizatori vor fi puse în funcțiune numai după finalizarea procedurilor pentru trecerea investițiilor în domeniul public al unităților administrativ-teritoriale componente ale Autorității delegante, în aria cărora se află situate aceste bunuri.

### **Articolul 12 — Zonele de dezvoltare armonizată industrială sau rezidențială**

Părțile precizează că dispozițiile prezentului articol se vor aplica în măsura în care prevederile legale aplicabile o vor permite.

12.1 Anterior dezvoltării oricărei noi zone de dezvoltare armonizată pentru care este necesară o cerere din partea a cel puțin 100 locuitori, părțile convin să lucreze împreună cel puțin 1 (un) an înainte de începutul prevăzut pentru furnizarea noilor servicii, în scopul de a permite integrarea acestor noi zone în Perimetrele de Distribuție a Apei și de Colectare a Apelor Uzate, conform unui plan stabilit prin acordul părților.

12.2 Dacă este necesar, persoanele de drept privat, acționând în numele lor sau în numele viitorilor Utilizatori, trebuie să pună la dispoziția Operatorului, cu titlu gratuit, la alegerea lor, fie terenul necesar instalării echipamentului de distribuție și lucrărilor, fie mijloacele corespunzătoare tuturor exigențelor pentru instalarea și folosirea acestor echipamente și lucrări. Operatorul poate folosi, cu titlu gratuit, echipamentele și instalațiile astfel construite, mai ales în scopul de a alimenta rețeaua de distribuție.

## **CAPITOLUL III - EXECUTAREA CONTROLUL LUCRĂRILOR**

### **Articolul 13 — Reguli general aplicabile executării lucrărilor**

13.1. In ceea ce privește efectuarea lucrărilor menționate în prezentul titlu, Operatorul este obligat să respecte prevederile legale, îndeosebi acelea care reglementează domeniul public, construcțiile și planurile de urbanism, drumurile publice și standardele tehnice în utilizarea materialelor și tehnologiilor.

13.2. În toate situațiile, oricare ar fi termenele și condițiile de efectuare a lucrărilor, materialele și echipamentele care sunt prevăzute a fi incorporate în Bunurile de Retur trebuie să fie alese și folosite în conformitate cu nivelul de dezvoltare al tehnicii și cu standardele în vigoare.

### **Articolul 14 — Achizițiile publice de lucrări și executarea lucrărilor**

14.1 În situația în care Lucrările nu sunt executate în regie proprie de Operator, acesta va organiza proceduri concurențiale pentru atribuirea contractelor de lucrări respective, conform Legii Achizițiilor.

14.2 La finalizarea oricărei lucrări referitoare la Bunurile Publice, Operatorul va încheia cu unitatea administrativ-teritorială implicată un proces verbal de predare primire a investiției realizate în cadrul proiectelor cu finanțare publică. Procesul verbal sau protocolul de predare primire va cuprinde valoarea totală a investiției finanțată din fonduri publice.

14.3 După recepționarea Lucrărilor în/ la Bunurile Publice, care sunt realizate de Operator cu finanțare din Fonduri Publice, fiecare unitate administrativ-teritorială le va înregistra în cartea funciară conform prevederilor Legii 7/1996 a cadastrului și a publicității imobiliare și va furniza Operatorului dovezile privind această înregistrare. Operatorul își va înregistra și el în mod corespunzător, conform Legii, Bunurile Publice puse la dispoziția sa pentru Furnizarea Serviciilor.

* 1. Bunurile de Retur realizate din fonduri proprii ale Operatorului vor fi transferate UAT la sfârșitul contractului de delegare prin semnarea unui proces verbal sau protocol de predare primire a investiției, in condiții similare celor menționate la art. 14.2 de mai sus.

### **Articolul 15 — Informarea Autorității Delegante în cursul lucrărilor efectuate asupra Bunurilor de Retur**

15.1 La inițiativa sa, Autoritatea Deleganta poate analiza documentele tehnice si financiare studiile legate de lucrările ce urmează a fi executate asupra Bunurilor de Retur, precum și executarea acestor lucrări.

În acest scop, Operatorul informează Autoritatea Deleganta asupra lucrărilor pe care le execută sau le-a executat asupra Bunurilor de Retur.

15.2 Autoritatea Deleganta are dreptul de acces la șantierele Operatorului, cu condiția ca vizitele să fie efectuate împreună cu un reprezentant al Operatorului, să respecte toate regulile de securitate a personalului și de protecție a instalațiilor. Ori de câte ori consideră necesar, Autoritatea Deleganta va fi prezenta la recepția provizorie și/sau finală a echipamentelor și lucrărilor. Operatorul este obligat să informeze Autoritatea Deleganta despre datele recepției echipamentelor și lucrărilor menționate mai sus, într-un termen suficient ca să permită organizarea vizitelor.

15.3 Când, cu ocazia vreunei inspecții, Autoritatea Deleganta descoperă lipsuri sau defecțiuni care pot afecta furnizarea Serviciilor, el trebuie să-i notifice Operatorului acest aspect în termen de cel mult zile calendaristice de la data descoperirii.

### **Articolul 16 — Neexecutarea de către Operator a lucrărilor în termen**

16.1 În cazul neexecutării culpabile de către Operator a uneia dintre lucrările definite în prezentul titlu, în termen, care are drept rezultat o întrerupere de durată a tuturor sau a unei părți dintre Servicii, Autoritatea Deleganta poate să execute lucrările necesare, fără îndeplinirea altor formalități, pe cheltuiala și pe riscul Operatorului, în scopul asigurării funcționării corespunzătoare a Serviciilor, într-un termen rezonabil din punct de vedere tehnic și după o notificare care nu s-a soldat cu niciun rezultat.

16.2 Aceeași procedură poate fi aplicată în cazul unui defect sau a unei deficiențe în refacerea drumurilor publice sau private și a lucrărilor conexe, în limita lărgimii șanțurilor și cu respectarea regulilor aplicabile. Într-o asemenea situație, termenul de notificare este de 7 zile lucrătoare.

## **CAPITOLUL IV - RESPECTAREA DREPTURILOR DE TRECERE**

### **Articolul 17 — Definiția dreptului de trecere**

17.1 In temeiul dreptului de trecere și cu respectarea siguranței și confortului persoanelor fizice. Operatorul este îndreptățit:

a) să instaleze suporturi permanente sau ancorări pentru conducte de suprafață, fie în exteriorul pereților care sunt situați în lungul drumurilor publice. fie pe acoperișurile sau terasele clădirilor, cu condiția ca accesul din exterior la acestea să fie posibil și să fie respectate normelor de urbanism și de întreținere a drumurilor;

b) să aibă conducte care să treacă pe deasupra ori sub terenuri private;

c) să instaleze conducte subterane permanente pentru apă potabilă și canalizare sau suporturi pentru conducte aeriene pe terenuri private fără construcții care nu sunt îngrădite cu pereți sau alte îngrădiri echivalente;

d) să îndepărteze vegetația care ar putea să prejudicieze buna funcționare a componentelor de sistem (incluzând tăierea ramurilor și a rădăcinilor copacilor din apropierea conductelor care ar putea să prejudicieze lucrările prin mișcarea, creșterea sau căderea lor.

O notificare va fi trimisă părților interesate cu cel puțin lună înainte de începerea lucrărilor. Acest termen este redus la zile lucrătoare în cazul prevăzut la litera d) de mai sus.

17.2 Dreptul de trecere nu conduce la nicio deposedare. Cu toate acestea el este însoțit de un drept de acces și de întreținere a instalațiilor. Montarea de suporturi pe ziduri nu poate aduce atingere dreptului proprietarului de a demola, repara sau înălța. Existența conductelor sau suporturilor pe un teren deschis, fără construcții, nu aduce atingere dreptului proprietarului de a îngrădi sau de a construi pe terenul său atât timp cât acțiunea sa nu încalcă regulile de protecție sanitară a bunurilor ce țin de realizarea Serviciului. Aceste drepturi vor fi exercitate fără a se abuza de ele. Cu luni înainte de efectuarea lucrărilor de demolare, reparații, înălțare, îngrădire sau construcție, proprietarul este obligat să-i informeze pe Operator, cu notificare de primire, lucrările în legătură cu rețeaua fiind plătite de Operator.

### **Articolul 18 — Exercitarea drepturilor de trecere**

18.1 Un proiect care să detalieze planul conductelor de apă și canalizare va fi elaborat de Operator. Acesta va fi aprobat de departamentele competente din cadrul Autorității Delegante, după consultarea autorităților implicate.

18.2 Ulterior notificării părților interesate despre lucrările planificate, o anchetă va fi deschisă pe căi oficiale, a cărei durată va fi de 14 (paisprezece) zile lucrătoare. Funcționarul numit de departamentul competent din cadrul Autorității Delegante va strânge informațiile și va elabora un raport.

18.3 Ancheta este condusă de serviciile competente din cadrul Autorității Delegante la cererea Operatorului. Printre documentele anchetei se vor număra un plan topografic care să detalieze toate proprietățile sau terenurile afectate de drepturile de trecere, cu menționarea numelor părților interesate, ale proprietarilor, ale Operatorilor terenurilor sau posesorilor legali și vor furniza in formații despre starea actuală, despre natura și întinderea a drepturilor de trecere care vor fi instituite.

18.4 Raportul se înaintează Operatorului în vederea unor eventuale modificări ale planului rețelelor. În cel de-al doilea caz, dacă sunt afectate și alte proprietăți, se desfășoară o nouă anchetă. Dacă aceasta din urmă eșuează, procedura de expropriere se aplică pentru primul plan.

18.5 Aprobarea planului dă naștere drepturilor de trecere care vor ti înregistrate în Cartea Funciară, prin grija autorității delegante.

18.6 Lucrările menționate în prezentul titlu se prezumă că au fost executate în trecut și că vor fi executate în viitor în condiții care să le permită să suporte, fără vreun prejudiciu toate consecințele normalei repartizări a drumurilor publice și, dacă este cazul, ale folosinței proprietății private, astfel cum este definită, dacă este necesar, de convențiile asupra dreptului de trecere, în conformitate cu legislația în vigoare.

18.7Dreptul de trecere pentru utilitățile publice asupra terenurilor aparținând proprietăților publice şi private afectate de lucrări de înființare şi extindere, respectiv de lucrări de reabilitare, modernizare, înlocuire şi exploatare a Sistemelor Publice de Alimentare cu Apă și de Canalizare, se exercită pe toată durata existenței acestor sisteme, indiferent de titularii dreptului de proprietate, astfel:

a) cu titlu gratuit, în cazul terenurilor aparținând proprietății publice sau private a statului ori a unităților administrativ- teritoriale, inclusiv asupra terenurilor care fac parte din fondul forestier național, prin derogare de la prevederile art. 39 alin. (1) din Legea nr. 46/2008 - Codul silvic, republicată, cu modificările ulterioare, afectate de Lucrări;

b) cu justă despăgubire, în cazul terenurilor aparținând unor persoane fizice sau juridice de drept privat afectate de Lucrări, conform prevederilor prezentului Contract și legii.

### **Articolul 19 - Despăgubirile pentru prejudiciile provocate de drepturile de trecere**

19.1. În cazul în care modalitățile de execuție a Lucrărilor includ (i) o preluare permanentă a construcțiilor sau terenurilor afectate ori (ii) o scădere a capacității lor de a fi utilizate eficient şi provoacă un prejudiciu direct, cert şi actual, părțile interesate sunt îndreptățite să primească o despăgubire. Despăgubirea va fi plătită de către unitatea administrativ-teritorială care este proprietarul instalațiilor.

19.2. Operatorul răspunde pentru prejudiciile aduse persoanelor fizice și juridice de drept privat proprietare ale terenurilor, prin executarea Lucrărilor de Întreținere, Înlocuire, Extindere, Consolidare și Modernizare, reparații și intervenții de orice fel, cu excepția situațiilor prevăzute la alineatul precedent.

19.3. În situația în care părțile nu ajung la o înțelegere, despăgubirea va fi stabilită de instanță judecătorească competentă.

### **Articolul 20 — Folosința drumurilor publice și private**

20.1 În legătură cu furnizarea Serviciilor, Operatorul are numai dreptul de a executa lucrările definite în prezentul titlu, fie că se află la suprafața sau în subteranul drumurilor publice sau instalațiilor legate de acestea, fără a prejudicia aplicarea, dacă este cazul, a articolului 30.5 din Dispozițiile Generale ale Contractului de Delegare.

20.2 Execuția lucrărilor de către Operator pe drumurile publice este condiționată de acordarea autorizațiilor necesare, pe care acesta trebuie să le solicite, pe răspunderea sa.

20.3 Autoritatea Deleganta se angajează să depună toate diligențele în vederea obținerii autorizațiilor pentru realizarea lucrărilor de către Operator pe acele drumuri care nu fac parte din domeniul public sau privat al Autorității Delegante.

20.4 Operatorul este obligat să restabilească comunicațiile și traficul, în cazul în care acestea sunt întrerupte, diminuate sau perturbate pentru a permite executarea lucrărilor definite în prezentul capitol, cu excepția situației în care o dispensă în acest sens este prevăzută de Dispozițiile Speciale — Partea de Apă sau Dispozițiile Speciale — Partea de Canalizare.

20.5. Oricine execută lucrări pe drumurile publice este obligat să aducă la starea inițială conductele și lucrările aferente acestora (de exemplu aducerea la adâncimea de pozare a conductei si aducerea la cota drumului a tuturor lucrărilor conform cotei drumului anterior).

### **Articolul 21 — Protecția Mediului**

21.1 Operatorul este obligat să respecte legislația aplicabilă privind protecția siturilor și a mediului. Pe cheltuiala sa va trebui să ia măsurile necesare în vederea restaurării și reabilitării siturilor și terenurilor unde lucrările și echipamentele pe care le utilizează au un impact asupra mediului care reprezintă o încălcare a prevederilor mai sus menționate.

21.2 Operatorul este obligat să mențină gradul poluării de orice natură la un nivel minim care poate fi atins în mod rezonabil, îndeosebi cea legată de depunerile de nămol și emisiile de gaze. În orice caz, această poluare trebuie să se încadreze în limitele fixate de legislația aplicabilă sau, în lipsa acestora în recomandările Organizației Mondiale a Sănătății (OMS).

21.3 În cazul în care echipamente sau lucrări sunt distruse sau scoase din funcțiune, Operatorul va lua măsurile necesare pentru reducerea și remedierea impactului potențial ce rezultă din acestea asupra siturilor sau terenurilor, conform normelor legale și reglementare aplicabile.

## **CAPITOLUL V - EVALUAREA LUCRĂRILOR**

### **Articolul 22 — Evaluarea lucrărilor referitoare la Bunurile de Retur**

22.1 Lucrările executate de către Operator în aplicarea articolului 9 de mai sus sunt evaluate la valoarea lor de piață sau de execuție, în scopul evaluării patrimoniului Autorității Delegante.

22.2 Lucrările executate de Operator asupra Bunurilor de Retur, fără a recurge la o procedură concurențială, sunt evaluate după cum urmează, în scopul evaluării patrimoniului Autorității Delegante:

a) pentru furnizarea de materiale și echipamente, conform datelor din contabilitatea analitică;

b) pentru Branșamente/Racorduri, în conformitate cu lista de prețuri unitare aprobate de ADI fie, în lipsa unei liste de prețuri, conform unei cotații sau urmărind datele din contabilitatea analitică privind costurile din trecut.

22.3 În cazul executării lucrărilor pe baza unei cotații sau datelor din contabilitate, Operatorul va pune la dispoziția Autorității Delegante toate informațiile necesare evaluării.

### **Articolul 23 — Facturarea Lucrărilor finanțate de Utilizatori**

23.1 Lucrările de branșare/racordare, precum și Lucrările de Extindere sau Consolidare (Reabilitare), finanțate de Utilizatori în condițiile legii și executate de Operator, sunt facturate Utilizatorilor fie conform unei liste de prețuri unitare aprobate de ADI, fie pe baza unei cotații.

23.2 In cazul în care prețul unui echipament specific nu ar fi inclus pe o listă de preturi, facturarea trebuie făcută conform unei cotații.

# **TITLUL III - REVIZUIREA CONTRACTULUI DE DELEGARE**

### **Articolul 24 — Revizuirea la cinci ani**

24.1 La fiecare 5 (cinci) ani, la datele prevăzute în articolul 52 al Dispozițiilor Generale ale Contractului de Delegare, Părțile vor colabora în vederea negocierii, dacă este necesar, a structurii prețurilor și tarifelor, a nivelurilor prețurilor și tarifelor sau a condițiilor de modificare și/sau ajustare a prețurilor și tarifelor, fără a aduce atingere aplicării, atunci când este cazul, a articolului 72 din Dispozițiile Generale ale Contractului de Delegare.

24.2 În cazul unui acord asupra modificărilor potențiale ale sistemului de prețuri și tarife ce rezultă din revizuirea la cinci ani, modificările fac obiectul unui act adițional la Contractul de Delegare. În lipsa acordului, prețurile și tarifele, precum și regulile referitoare la prețuri și tarife vor continua să se aplice.

# **TITLUL IV - CALITATEA SERVICIILOR**

## **CAPITOLUL I - GESTIUNEA SERVICIILOR**

### **Articolul 25 — Calitatea gestiunii**

25.1 Operatorul este obligat să gestioneze Serviciile folosind instrumente moderne și adaptate de management, îndeosebi instrumente informatice, conform normelor aplicabile și uzanțelor comerciale, în vederea atingerii Indicatorilor de Performanță ai Serviciului, definiți în articolele 31-35 de mai jos.

25.2 Nivelurile de performanță atinse de Operator în gestiunea sa economico-financiară sunt indicatori ai calității furnizării Serviciilor. Acești indicatori sunt monitorizați nu și aprobați, de autoritatea delegantă cu ocazia controlului anual pe care îl efectuează asupra managementului Operatorului.

### **Articolul 26 — Sistemul Contabil**

26.1 Conform prevederilor articolului 45 din Dispozițiile Generale ale Contractului de Delegare, Operatorul trebuie să pună în aplicare contabilitatea de gestiune pentru operațiile sale. O astfel de contabilitate de gestiune este avută în vedere pe de o parte pentru a permite gestiunea eficientă a Serviciilor de către Operator și pe de altă parte pentru a facilita controlul efectuat de Autoritatea Deleganta sau de terții desemnați în acest scop. Sistemele informatizate vor fi implementate în cursul Perioadei de Tranziție.

Contabilitatea de gestiune a Serviciilor include următorul nivel minim de detaliere:

a) pe activitate: apă și canalizare

b) pe activitate: producție, transport și furnizare

26.2 Contabilitatea de gestiune descrie de asemenea pe de o parte gestiunea mijloacelor fixe prevăzute în articolul 27 de mai jos și pe de altă parte procesul de producție.

26.3 Contabilitatea de gestiune se integrează în contabilitatea generală sau este în legătură cu aceasta printr-o interfață automatică, îndeosebi pentru mijloacele fixe și mijloacele circulante. Orice consum de mijloace circulante trebuie să fie înregistrat sub forma unei cheltuieli în conturi. Rezultatele din contabilitatea generală și cele din contabilitatea de gestiune vor fi, dacă este necesar, armonizate periodic.

### **Articolul 27 — Gestiunea mijloacelor fixe**

27.1 Operatorul gestionează totalitatea activelor Delegării în detaliu, pentru fiecare mijloc fix, prin intermediul unui Registru al Mijloacelor Fixe, care va conține:

a) informațiile descriptive și tehnice necesare identificării fiecărui mijloc fix;

b) detalii fizice și tehnice despre toate echipamentele de apă și canalizare instalate, inclusiv structuri, construcții, echipamente mecanice și electrice, precum și detalii privind lungimile, diametrele și materialele din care sunt realizate rețelele de transport, alimentare, distribuție a apei sau de colectare a apei uzate, inclusiv fabricația, capacitatea proiectată și data instalării;

c) informații contabile privind fiecare Bun de Retur, inclusiv amortizările, conform prevederilor legale in vigoare.

27.2 Instrumentul de gestiune a mijloacelor fixe este informatizat și permite generarea valorilor totale la fiecare nivel, îndeosebi pe grupuri și sub-grupuri, pe coduri de conturi și pe gruparea Zonelor Urbane.

### **Articolul 28 — Gestiunea Utilizatorilor**

28.1 Gestiunea Utilizatorilor cuprinde totalitatea activităților tehnice, financiare și administrative legate de relația dintre Operator și Utilizatori.

28.2 Instrumentul informatizat de gestiune folosit pentru gestiunea Utilizatorilor are o interfață automatică cu contabilitatea generală.

28.3 Funcțiile gestiunii Utilizatorilor cuprind mai ales:

a) Dosarele Utilizatorilor, cu detalii despre localizarea acestora în măsura în care au legătură cu zonele tehnice;

b) Caracteristicile Branșamentelor/ Racorduri lor, gestiunea branșări lor/racorduri lor individuale, a cererilor de branșare/racordare și a realizării Branșamentelor/ Racordurilor;

c) Monitorizarea contoarelor, caracteristicile tehnice ale acestora și verificarea lor metrologică periodică,

d) Citirea contoarelor;

e) Controlul consumurilor, istoricul consumurilor și estimarea automată a consumului ce urmează a fi facturate, atunci când se impune;

f) Facturarea, inclusiv următoarele elemente: datele Utilizatorilor, data citirii contorului, perioada de facturare, data facturării, data plății, indexul și elemente de identificare ale fiecărui punct de consum, consumul real sau estimat;

g) Soluționarea și gestiunea litigiilor;

h) Modul de tratare a plângerilor;

i) Trimiterea facturilor.

### **Articolul 29 — Eficienta Sistemului**

29.1 Pierderile de apa, care sunt folosite în definirea eficienței sistemului, sunt calculate ca diferența intre cantitatea de apa intrata in sistemul de distribuție si volumul de apa facturat.

29.2 În raportul său anual către Autoritatea Deleganta, prevăzut în articolul 51 din Dispozițiile Generale ale Contractului de Delegare, Operatorul va arăta eficiența furnizării Serviciilor și obiectivele îmbunătățirilor.

### **Articolul 30 — Gestiunea Comercială**

30.1 Criteriile calitative ale gestiunii comerciale a Serviciilor includ:

a) Acoperirea Contorizării: raportul dintre numărul de contoare instalate și numărul de Branșamente/Racorduri funcționale, în cursul ultimei luni a perioadei avute în vedere.

b) Rata de Citire: raportul dintre numărul de citiri ale contoarelor și numărul contoarelor funcționale, în medie pentru toate citirile din anul anterior.

c) Nivelul facturării în funcție de consumul real: raportul dintre consumul facturat pe baza unui index real al citirilor, fără luarea în considerare a consumului estimat, și consumului total facturat.

d) Nivelul recuperării pe categorii de clienți: procentul de facturi într-o anumită lună care sunt recuperate lună de lună în lunile următoare.

## **CAPITOLUL II - CALITATEA SERVICIILOR FURNIZATE UTILIZATORILOR**

### **Articolul 31 — Standardele de furnizare a Serviciilor**

31.1 Calitatea Serviciilor furnizate Utilizatorilor se definește prin standardele de furnizare standardele de întrerupere a serviciilor și timpul alocat Serviciilor.

31.2 Standardele de furnizare sunt stabilite prin reglementările aplicabile și prin garanțiile furnizate Utilizatorilor de către Operator prin Contractul de branșare/racordare și utilizare a serviciilor. Acestea sunt prevăzute în articolul 18 din Dispozițiile Speciale - Partea de Apă și în articolul 14 din Dispozițiile Speciale — Partea de Canalizare. Aceste standarde au un regim permanent și obligatoriu.

31.3 Întreruperea serviciului și standardele de timp ale serviciului sunt definite ca o garanție a serviciului acordată de Operator Utilizatorilor. Acestea sunt prevăzute în Articolele 19 și 20 din Dispozițiile Speciale - Partea de Apă, respectiv articolele 15 și 16 din Dispozițiile Speciale — Partea de Canalizare.

### **Articolul 32 — Controlul și Sancțiunile**

32.1 Autoritatea Deleganta prin intermediul Asociației va efectua controalele necesare în scopul de a verifica respectarea de către Operator a standardelor de calitate a Serviciilor furnizate Utilizatorilor.

Autoritatea Deleganta exercită controlul asupra operatorilor fie în mod direct prin structurile interne ale Asociației, fie în mod indirect prin intermediul unor terți pe care Asociația îi desemnează pentru această activitate.

## **CAPITOLUL III - OBIECTIVELE SERVICIULUI**

### **Articolul 33 —Indicatorii de Performantă ai Operatorului**

33.1 Pentru a monitoriza performanta operatorului s-au selectat o serie de indicatori de performanta manageriali. Indicatorii sunt descriși in Anexa 2.

33.2 Indicatorii de performanta ai operatorului vor fi calculați pentru întreaga Arie de Delegare.

33.3 Indicatorii de performanta sunt monitorizați anual de către Autoritatea Deleganta, prin intermediul Asociației.

### **Articolul 34 — Calculul Indicatorilor de Performantă ai Operatorului**

34.1 Indicatorii de performantă privind managementul operatoruluise calculează conform formulelor menționate la Anexa 2.

34.2 Țintele Indicatorilor de performanta ai Operatorului sunt prevăzute in Anexa 3.

### **Articolul 35 —Indicatorii de Performantă ai Serviciilor**

35.1 Țintele Indicatorilor de Performanță ai Serviciilor, sunt prevăzute în Regulamentul Serviciului.

35.2 Țintele Indicatorilor de Performanță Serviciilor sunt obligatorii. Ele pot fi ajustate, prin acordul Părților, conform prevederilor Articolului 36.5 de mai jos.

35.3 În decursul primelor 12 (douăsprezece) luni ale Perioadei de Tranziție, o anchetă pentru fiecare UAT nou preluata va fi desfășurată prin acordul Părților. Scopul acesteia este, să confirme sau să revizuiască țintele Indicatorilor de Performanță ai Serviciilor pentru sfârșitul Perioadei de Tranziție . In situația in care se observă diferențe semnificative între rezultatele acestei anchete și cifrele prevăzute în Regulamentul serviciului, va fi ajustată evoluția Indicatorilor de Performantă ai Serviciilor în timp între sfârșitul Perioadei de Tranziție și cel de-al zecelea an de la Data Intrării în Vigoare, cu toate că Indicatorii de Performantă ai Serviciilor pentru cel de-al zecelea an de la Data Intrării în Vigoare nu pot fi modificați.

### **Articolul 36 - Anchetele de cinci ani**

36.1 La fiecare 5 (cinci) ani după sfârșitul primei Perioadei de Tranziție, Autoritatea Deleganta va efectua o anchetă în scopul de a stabili indicatorii de performanta pentru următoarea perioada.

36.2 Ancheta de cinci ani va fi efectuată de experți independenți desemnați de către Autoritatea Deleganta și aprobați de Operator, cu luarea în considerare a competenței lor. Metodologia stabilită de prima anchetă trebuie respectată cu ocazia următoarelor anchete, cu excepția modificărilor convenite de părți.

36.3 Rezultatele anchetei vor fi revizuite de Operator. Prin acordul Părților, elemente suplimentare pot fi cerute expertului care efectuează ancheta, dacă este necesar.

36.4 La finalul fiecărei perioade de cinci ani luate în considerare și pentru fiecare grup de Zone Urbane care definesc Aria Delegării, stabilirea următoarelor date prin constatările făcute în anchetă este finală:

a) populația totală,

b) populația deservită,

c) numărul Branșamentelor/Racordurilor existente,

d) valorile Indicatorilor de Performanță ai Serviciilor, conform calculului prevăzut în articolul 34 de mai sus.

36.5 La finalul fiecărei perioade de cinci ani țintele Indicatorilor de Performantă pentru următoarea perioadă de cinci ani pot fi ajustate, dacă este necesar, prin acordul Părților, luând în considerare mai ales evoluția previziunilor privind urbanizarea, dezvoltarea infrastructurii și puterea de cumpărare a Utilizatorilor.

Indicatorii de Performanță stabiliți prin acordul Părților pentru următoarea perioadă de cinci ani sunt obligatorii. În lipsa unui acord, Indicatorii de Performanță ai Operatorului previzionați cu ocazia ultimului acord pe cinci ani rămân aplicabili și obligatorii

Țintele indicatorilor de Performanță privind managementul operatorilor pot fi ajustați si in cazul unor noi angajamente pentru implementarea investițiilor

36.6 În cazul unui dezacord insurmontabil între părți cu privire la constatările anchetei de cinci ani, se va apela la un al doilea expert, ale cărui constatări vor fi transmise în termen de cel mult 3 (trei) luni de la data finalizării primei anchete. În cazul unui dezacord cu privire la constatările celei de-a doua anchete, părțile vor soluționa disputa lor conform articolului 79 din Dispozițiile Generale ale Contractului de Delegare.

### **Articolul 37 – Evaluarea financiara a neîndeplinirii Indicatorilor de Performantă ai Serviciilor**

37.1 Neîndeplinirea Indicatorilor de Performanță ai Serviciilor la sfârșitul unei perioade de 5 ani, așa cum sunt ei stabiliți prin Regulamentul Serviciului și la care se face referire la art. 52 („Verificarea la cinci ani”) din Contract - Dispozițiile Generale, va fi evidențiată de către Delegat într-un raport prezentat către Asociație ca mandatar al Delegatarului pentru atribuțiile de monitorizare. In acest raport vor fi prezentate motivele neîndeplinirii acestor Indicatori și va fi estimată pierderea potențială determinată de neîndeplinirea acestora privind conformarea cu cerințele de mediu, nivelul de investiții nerealizat și pierderea potențială de flux de numerar.

### **Articolul 38 — Penalități aplicabile**

38.1 În cazul neîndeplinirii Indicatorilor de Performanță ai Serviciilor, cu excepția cazurilor în care Delegatul este exonerat de răspundere pentru neîndeplinirea Indicatorilor de Performanță ai Serviciilor, Autoritatea Deleganta va aplica, prin notificare și fără alte formalități, o penalitate egală cu 25% (douăzeci si cinci la suta) din valoarea pierderilor potențiale estimate, astfel cum sunt acestea definite în articolul 37 de mai sus.

În plus, Autoritatea Deleganta îi va notifica Operatorului obligația de a implementa masurile necesare în termen de cel mult 18 (optsprezece) luni, în scopul de a atinge Indicatorii de Performanță ai Serviciilor obligatorii corespunzători perioadei de cinci ani.

38.2 În cazul în care, la expirarea termenului stabilit în articolul 38.1 de mai sus, în ciuda notificării prevăzute în articolul 38.1 de mai sus, masurile necesare nu au fost realizate de Operator și Indicatorii de Performanță ai Serviciilor obligatorii pentru perioada de cinci ani nu au fost atinși, poate fi pusă în aplicare procedura de încetare prevăzută în articolul 75 al Dispozițiilor Generale ale Contractului de Delegare.

### **Articolul 39 — Monitorizarea anuală a Serviciilor**

39.1 În raportul său anual către Autoritatea Deleganta, Delegatul va prezenta nivelul Indicatorilor de Performanță ai Serviciilor pentru exercițiul financiar precedent.

## **CAPITOLUL IV - SISTEMUL PERIOADEI DE TRANZITIE**

### **Articolul 40 —Perioada de Tranziție**

40.1 În situația în care calitatea necorespunzătoare a furnizării sau întreruperile Serviciului pun în pericol sănătatea sau siguranța persoanelor, Operatorul, de urgență, va lua măsurile de prevenire și va executa lucrările necesare în scopul remedierii situației în cel mai scurt termen posibil din punct de vedere tehnic. Operatorul este obligat să-l informeze Autoritatea Deleganta în legătură cu această situație și cu măsurile luate.

40.2 În cursul Perioadei de Tranziție, Operatorul este exonerat de obligațiile privind standardele de întrerupere a serviciilor în cazul în care nu poate fi angajată răspunderea sa directă pentru deficiențele Serviciului sau aceste deficiențe se datorează în mod direct unei deficiențe sau unei capacități insuficiente a unui echipament ori a unei instalații care face obiectul unor lucrări de reparații, actualizare sau consolidare (reabilitare) tehnică.

# **TITLUL V - RELATIILE CU UTILIZATORII**

## **CAPITOLUL I - REGULAMENTELE SERVICIILOR**

### **Articolul 41 — Scopul Regulamentelor Serviciilor**

41.1 Regulamentul Serviciilor reunește norme administrative, tehnice și juridice privind alimentarea cu apă potabilă și canalizarea, astfel cum sunt reglementate în linii generale de Dispozițiile Generale din Contractul de Delegare și Dispozițiile Speciale, și care au legătură cu relațiile dintre Operator și Utilizatori.

41.2 Regulamentul Serviciilor descrie, îndeosebi, sistemul de încheiere a contractelor de furnizare/ prestare a serviciului de alimentare cu apa si canalizare, prevederile tehnice privind Branșamentele/Racordurile, Sistemele de Contorizare și Control condițiile de plată pentru utilizatori, penalizările și orice alte prevederi aplicabile Utilizatorilor.

### **Articolul 42 — Comunicarea Regulamentului Serviciilor**

42.1 Regulamentul Serviciilor trebuie să fie disponibil în vederea consultării sale de către Utilizatori la orice moment, la sediul Operatorului.

## **CAPITOLUL II - SISTEMUL GENERAL DE ÎNCHEIERE A CONTRACTELOR DE FURNIZARE/ PRESTARE A SERVICIULUI DE ALIMENTARE CU APA SI DE CANALIZARE**

### **Articolul 43 — Obligația de a consimți la încheierea contractelor de furnizare/ prestare a serviciului de alimentare cu apa si de canalizare**

43.1 Operatorul trebuie să consimtă Ia încheierea unui contract cu orice persoană care solicită să devină Utilizator, aflat în interiorul Perimetrului de Distribuție a Apei și al Perimetrului de Colectare a Apei Uzate, conform prevederilor articolului 21 din Dispozițiile Generale ale Contractului de Delegare și în termenele și condițiile prezentului articol, precum si celor stabilite de legislația in vigoare.

43.2 De asemenea, Operatorul trebuie să analizeze cererea de branșare a oricărei persoane ce dorește să devină Utilizator, aflată în interiorul Ariei Delegării, dar în exteriorul Perimetrelor de Distribuție a Apei și de Colectare a Apei Uzate aplicabile.

Această solicitare va fi tratată în termenului stabilit în anexa 1 la Dispozițiile Speciale Partea de Apă și în anexa 1 la Dispozițiile Speciale — Partea de Canalizare. În răspunsul său către persoana care dorește să devină Utilizator, Operatorul va arăta condițiile de cost și timp pentru realizarea Branșamentului/Racordului, conform tipului de branșare/racordare solicitată.

Dacă este cazul, Operatorul trebuie să explice în scris motivele pentru care nu va da curs solicitării venite din partea persoanei care dorește să devină Utilizator

43.3 Orice persoană care solicită încheierea unui contract de furnizare/prestare a serviciului de alimentare cu apa si de canalizare sau orice Utilizator care solicită modificarea caracteristicilor unui Branșament/ Racord existent trebuie să plătească Operatorului cheltuielile aferente modificării solicitate.

43.4 Operatorul poate amâna obligația sa de a încheia contractul până la soluționarea tuturor potențialelor datorii sau litigii în legătură cu contracte anterioare, înregistrate în evidențele Operatorului, în legătură cu respectivul Utilizator sau cu respectiva persoană ce dorește să devină Utilizator.

43.5 Cu respectarea prevederilor articolului 43.6 de mai jos, Operatorul se angajează să asigure furnizarea apei potabile și canalizării:

a) Dacă există un Branșament/Racord, în termenul maxim prevăzut în anexa 1 la Dispozițiile Speciale — Partea de Apă și în anexa 1 la Dispozițiile Speciale — Partea de Canalizare

b) Dacă trebuie realizat un nou Branșament/Racord, în termenul maxim prevăzut în anexa 1 la Dispozițiile Speciale - Partea de Apă și în anexa 1 Ia Dispozițiile Speciale - Partea de Canalizare, care curge de la una dintre următoarele date:

plata taxelor de branșare/racordare, dacă este cazul, executarea Lucrărilor de Extindere sau de Consolidare (Reabilitare).

În sensul Contractului de Delegare, un Branșament/Racord nou înseamnă un branșament/racord realizat pentru prima dată într-un anumit amplasament.

43.6 În situația în care un Branșament/Racord nou necesită executarea de Lucrări de Extindere, Consolidare (Reabilitare) sau Modernizare, Operatorul va analiza modalitățile în care poate să dea curs acestei solicitări și îl informează pe solicitant asupra condițiilor de tehnice de realizare a lucrărilor respective. Dacă cererea nu poate fi satisfăcută într-un termen și cu un cost rezonabile, Operatorul va notifica solicitantului motivele refuzului, în termen de luni de la data cererii. Operatorul va ține la dispoziția Autorității Delegante toate documentele în legătură cu cererile de branșare/racordare refuzate.

43.7 Orice depășire nejustificată de către Operator a termenelor stabilite în articolele 43.5 și 43.6 de mai sus constituie o nerespectare de către Operator a obligațiilor sale născute din Contractul de Delegare, fără vreo limitare a obligațiilor sale față de solicitant.

43.8 Orice litigiu dintre Operator și solicitant în legătură cu un refuz al Operatorului de a consimți la branșarea/racordare respectivului solicitant sau în legătură cu termenele prevăzute de articolul 43.5(b) de mai sus, va fi dedus judecății instanței judecătorești competente.

### **Articolul 44 — Sistemul încheierii contractelor de furnizare/prestare serviciului de alimentare cu apa si de canalizare**

44.1 Contractele de furnizare/prestare a serviciului de alimentare cu apa si de canalizare se încheie pe o durată nedeterminată și în orice moment al anului.

44.2 Utilizatorii pot pune capăt contractului de furnizare/prestare a serviciului de alimentare cu apa si de canalizare în orice moment, cu notificarea prealabilă a Operatorului conform contractului semnat intre părți.

44.3 Operatorul poate pune capăt contractului de furnizare/prestare a serviciului de alimentare cu apa si de canalizare în situațiile prevăzute de legislația în vigoare și de acordurile părților, precum și conform termenilor contractului semnat intre părți.

44.4 Contractele de furnizare/prestare a serviciului de alimentare cu apa si de canalizare pot cuprinde, pe o perioadă determinată și justificată, prevederi limitative sau de excepție stabilite prin Regulamentul Serviciului , atunci când Punctul de Delimitare a Instalațiilor de Alimentare cu Apă dintre Operator și Utilizator se află într-o zonă în care Operatorului i se permite să furnizeze un serviciu adaptat, conform articolului 45.5 de mai jos. Oricărui litigiu născut din determinarea perioadei prevăzute i se aplică prevederile articolului 43.8 de mai sus.

44.5 Contractul de furnizare/prestare a serviciului de alimentare cu apa si de canalizare trebuie să indice nivelurile de preturi și tarife pentru toate pragurile de consum care pot fi aplicate și metoda de calcul și de a cantităților de apă potabilă și uzată.

Prețurile și tarifele aplicate pentru furnizarea/prestarea serviciilor de alimentare cu apă și de canalizare sunt cele practicate de Operator la data semnării Contractului cu Utilizatorul.

Orice modificare de preț/tarif va completa și/sau actualiza contractul în mod implicit, din momentul intrării lor în vigoare, fără a fi necesara încheierea unui act adițional la contractul de furnizare/prestare a serviciilor de alimentare cu apa si de canalizare. Modificarea prețurilor și tarifelor va fi adusă la cunoștința utilizatorului în scris sau prin mass media locală, cu minimum 15 zile înaintea începerii perioadei de facturare la noul preț.

44.6 Operatorul va utiliza in relația cu clienții modelul de contract de furnizare/prestare servicii de alimentare cu apa si de canalizare, aprobat prin Regulamentul Serviciului.

44.8 Operatorul va factura Utilizatorii pentru:

a) serviciile de alimentare cu apă potabilă și de canalizare, conform prețurilor și tarifelor aplicabile,

b) alte servicii furnizate de Operator Utilizatorilor, conform prețurilor și tarifelor aplicabile, aprobate de Asociație.

Perioada de facturare este stabilită de Operator, cu aprobarea Autorității Delegante.

44.9 Operatorului îi este permis să introducă și alte sisteme de plată.

### **Articolul 45 — Dispoziții speciale**

45.1 Modificările/ajustările de prețuri și tarife se aplică contractelor de furnizare/prestare servicii de alimentare cu apa si de canalizare în vigoare de îndată ce aceste modificări/ajustări intră în vigoare. În nici un caz acestea nu pot avea efect retroactiv.

45.2 Operatorului i se permite de către Autoritatea Deleganta să suspende furnizarea apei potabile oricărui Utilizator care nu și-a achitat facturile, la termenele și în condițiile prevăzute in Regulamentul Serviciului, precum si cu prevederile legislației in vigoare.

45.3 Fără a aduce atingere aplicării articolului 45.2 de mai sus, Operatorul poate aplica o penalitate la sumele datorate în conformitate cu prevederile din Regulamentul Serviciilor, în termen de 30 de zile calendaristice data scadenței facturilor.

45.4 Orice contract prin care se convine asupra vânzării de apă potabilă de către Utilizator uneia sau mai multor persoane care au calitatea de terți față de contractul de furnizare/prestare servicii de alimentare cu apa si de canalizare, indiferent de motiv sau modalitate, este interzis, cu excepția cazului în care există autorizația prealabilă scrisă din partea Operatorului. Această interdicție este prevăzută de Regulamentul Serviciului , care stabilește de asemenea și sancțiunile pe care Operatorul i le poate aplica celui care încalcă interdicția.

45.5 Operatorul poate oferi un serviciu adaptat anumitor categorii de Utilizatori sau în anumite Zone Urbane, cu aprobarea Autorității Delegante.

45.6 În cazul în care se descoperă o fraudă în legătură cu un Utilizator sau se constată fapte care coroborate duc la o prezumție de fraudă în legătură cu un Utilizator, Operatorul va aplica corecțiile corespunzătoare unui consum estimat, va aplica prevederile Regulamentului Serviciilor și va încasa de la Utilizator sumele ce corespund cheltuielilor necesare repunerii în starea normală a instalațiilor, conform listei de prețuri aprobate de ADI, fără a aduce atingere posibilității de a introduce o acțiune în justiție.

Desființarea branșamentului şi/sau a racordului clandestin/ilegal se poate face în condițiile prevăzute de lege, cu avizul Operatorului şi cu achitarea taxelor de branșare/racordare, precum şi cu plata retroactivă a contravalorii serviciilor de care a beneficiat, pe o perioadă de 6 luni, consum calculat în sistem paușal conform legislației în vigoare.

### **Articolul 46 — Plata facturilor de către Autorități**

46.1 Autoritățile administrației centrale și locale vor plăti Operatorului pentru consumurile de apă și canalizare ale lor și ale compartimentelor pentru care răspund din punct de vedere bugetar, conform termenelor și condițiilor specifice stabilite printr-un protocol încheiat între Operator și respectivele autorități administrative în termen de an de la Data Intrării în Vigoare.

46.2 În caz de neplată a facturilor la termen, conform protocolului prevăzut în articolul 46.1 de mai sus sau în lipsa acestor dispoziții în condițiile contractului de furnizare/prestare a serviciului public de alimentare cu apa si de canalizare, Operatorul este îndreptățit să suspende furnizarea apei potabile respectivelor compartimente sau autorității administrative aflate în culpă.

### **Articolul 47 — Recepția Utilizatorilor**

47.1 În fiecare Zonă Urbană din Aria Delegării unde Operatorul nu are o structură permanentă, acesta va lua măsurile necesare pentru a asigura regulat Funcția de recepție, adaptată nevoilor Utilizatorilor.

# **ANEXE**

Anexa 1 (a) — Zonele Urbane — Pentru Serviciul Public de Alimentare cu Apă Potabilă

Anexa 1 (b) – Zonele Urbane — Pentru Serviciul Public de Canalizare

Anexa 2 — – Indicatori de Performanța de management

Anexa 3 – Țintele indicatorilor de performanta de management

### **Anexa 1 (a) — Zonele Urbane — Pentru Serviciul Public de Alimentare cu Apă Potabilă**

|  |  |
| --- | --- |
| **Unitatea administrativ -teritorială** |  |
| Municipiul ........... |  |
| Comuna ........... |  |
| Comuna ........... |  |
| Comuna ........... |  |
| Comuna ........... |  |
| Comuna ........... |  |

### **Anexa 1 (b) – Zonele Urbane — Pentru Serviciul Public de Canalizare**

|  |  |
| --- | --- |
| **Unitatea administrativ -teritorială** |  |
| Municipiul ........... |  |
| Orașul ........... |  |
| Orașul ........... |  |
| Comuna ........... |  |
| Comuna ........... |  |

### **Anexa 2 – Indicatori de Performanța de management**

# INDICATORI PRIVIND PERFORMANȚA ECONOMICĂ ȘI FINANCIARĂ

Eficiența economică și financiară măsoară capacitatea unui operator de apă și canalizare de a furniza apă într-o manieră cât mai eficientă din punct de vedere al costurilor, asigurând în același timp respectarea standardelor de calitate și a clienților. Au fost considerați ca și indicatori de performanță privind managementul operatorului următorii indicatori financiari anuali:

## 1.1 Rata profitului din exploatare înainte de amortizare și redevență

Rata profitului din exploatare înainte de amortizare și redevență se calculează considerând următoarele elemente:

* total venituri din exploatare (A)
* total cheltuieli din exploatare (cheltuieli de operare și întreținere și costurile forței de muncă interne) (B)
* cheltuielile cu amortizarea (C)
* cheltuielile cu redevență (D)

## 1.2 Raportul Datorie financiară existentă /EBITDA

Raportul Datorie financiară existentă / EBITDA se calculează considerând următoarele elemente:

* datoria financiară existentă (A) (RON/an)
* EBITDA (B) (RON/an)

## 1.3 Perioada de încasare a creanțelor

Perioada de încasare a creanțelor indică de câte zile este nevoie ca o vânzare să se transforme în intrare de numerar. O valoare mică (<30) arată o companie cu lichiditate bună. Se calculează considerând următoarele elemente:

* creanțe (A)
* vânzări anuale (B)

**x 365**

## 1.4 Gradul de utilizare a fondurilor proprii

Nivelul anual al utilizării fondurilor proprii reflectă gradul de realizare a investițiilor și de rambursare a împrumuturilor, comparativ cu EBIDTA generată. Este de recomandat ca valoarea acestui indicator să fie de minim 70%.

Acest indicator se calculează considerând următoarele elemente:

* investiții realizate din fonduri proprii + rambursare împrumut (A)
* EBIDTA (B)

# INDICATORI PRIVIND EFICIENȚA OPERAȚIONALĂ

* **Calitate servicii**

## 2.1 Conformarea cu calitatea apei potabile pentru fiecare UAT

Acest indicator se calculează considerând următoarele elemente:

* numărul de teste de apă (fizico-chimice) pe an care sunt conforme cu standardele de calitate (A)
* totalul testelor (fizico-chimice) prelevate într-un an (B)

## 2.2 Conformarea cu calitatea apei uzate epurate pentru fiecare aglomerare sau cluster

Acest indicator se calculează considerând următoarele elemente:

* numărul de teste de apa epurată pe an care sunt conforme cu standardele de calitate (A)
* totalul testelor prelevate într-un an (B)

* **Acoperire servicii**

## 2.3 Gradul de acces al populației la serviciul de apă

Gradul de acces al populației la serviciul de apă pe întreaga arie de operare este calculat considerând următoarele elemente:

* numărul de proprietăți casnice cu acces la serviciul de apă (proprietățile care au serviciul de apă pe strada unde sunt localizate, dar care pot fi sau nu branșate la acesta) (nr.) (A)
* numărul total de proprietăți casnice din zona deservită (nr.) (B)

## 2.4 Gradul de acces al populației la servicii de canalizare pentru localități cu populație între 2.000 și 10.000 l.e

Gradul de acces al populației la servicii de canalizare calculat considerând:

* numărul de proprietăți casnice cu acces la serviciul de canalizare (proprietățile care au serviciul de canalizare pe strada unde sunt localizate, dar care pot fi sau nu racordate la acesta) (nr.) (A)
* numărul total de proprietăți casnice din zona deservită (cumulat pentru toate localitățile cu populație între 2.000 și 10.000 l.e) (B)

## 2.5 Gradul de acces al populației la servicii de canalizare pentru localități cu populație de peste 10.000 l.e

Gradul de acces al populației la servicii de canalizare calculat considerând:

* numărul de proprietăți casnice cu acces la serviciul de canalizare (proprietățile care au serviciul de canalizare pe strada unde sunt localizate, dar care pot fi sau nu racordate la acesta) (nr.) (A)
* numărul total de proprietăți casnice din zona deservită (cumulat pentru toate localitățile cu populație peste 10.000 l.e) (B)
* **Performanță tehnică**

## 2.6 Nivelul pierderilor de apă în total apă intrată în sistem

Acest indicator se calculează considerând următoarele elemente:

* Volumul de apă intrat în sistem în anul evaluat (total apă brută extrasă – apă brută exportată + apă brută importată + apă potabilă importată) (m3) (A)
* Volumul de apă facturat (B)
* consumul de apa propriu și tehnologic (C)

# INDICATORI PRIVIND EFICIENȚA PERSONALULUI

## 

## 3.1 Eficiența utilizării personalului (apă)

Acest indicator (nr./ 1.000 branșamente) se calculează considerând următoarele elemente:

* numărul mediu de angajați direcți aferenți activității de apă (A)
* numărul total de branșamente (B)

## 3.2 Eficiența utilizării personalului (canalizare)

Acest indicator (nr./ 1.000 racorduri) se calculează considerând următoarele elemente:

* numărul mediu de angajați direcți pe activitatea de canalizare ai companiei (A)
* numărul total de racorduri (B)

### **Anexa 3 – Țintele indicatorilor de performanta ai Operatorului**

|  |  |  |  |  |
| --- | --- | --- | --- | --- |
| **Nr.** | **Denumire Indicator** | **Unitate de măsură** | **Ținte pentru viitor** | |
| **2025** | **2030** |
| 1.1 | Rata profitului din exploatare înainte de amortizare și redevență (total apă și apă uzată) |  | 3% | 6% |
| 1.2 | Datorie financiara existenta/(EBITDA) | % | <4,5 | <4,5 |
| 1.3 | Perioada de încasare a creanțelor | zile | 75 | 60 |
| 1.4 | Gradul de utilizare a fondurilor proprii | % | 2% | 5% |
| 2.1 | Grad de conformare cu calitatea apei potabile | % | 100% | 100% |
| 2.2 | Gradul de conformare cu calitatea apei uzate epurate | % | >=97% | 100% |
| 2.3 | Gradul de acces al populației la serviciul de apă | % | >=93% | 100% |
| 2.4 | Gradul de acces al populației la servicii de canalizare pentru localități cu populație între 2.000 și 10.000 l.e | % | >=12% | 85% |
| 2.5 | Gradul de acces al populației la servicii de canalizare pentru localități cu populație de peste 10.000 l.e | % | >70% | 100% |
| 2.6 | Nivelul pierderilor de apă în total apă intrată în sistem | % | 65% | 20% |
| 3.1 | Eficiența utilizării personalului (apă) | nr. / 1000 branșamente | <=3,5 | 3,3 |
| 3.2 | Eficiența utilizării personalului (apă uzată) | nr. / 1000 racorduri | <=2,9 | 2,7 |